text:
गीतकार धीरेन्द्र प्रेमर्षि नेपालीय मैथिली गीत-संसारक प्रायः सभसँ मूल्यवान उपलब्धि थिकाह— विविधतामय विषयक दृष्टिएँ, संख्यात्मकताक दृष्टिएँ, उच्च काव्यमूल्यक दृष्टिएँ, विविध शिल्प-प्रयोगक दृष्टिएँ, विविध अलङ्कार, गुण, रस, भाषिक प्रयोगक दृष्टिएँ, शैलीगत विविधताक दृष्टिएँ, सामाजिक सचेतताक दृष्टिएँ आ सभसँ बढ़िकऽ मस्तिष्क आ हृदयक सुन्दर सहयात्राक दृष्टिएँ। हिनक गीतसङ्ग्रह ‘कोन सुर सजाबी?’ क गीतसभमे प्रेमतत्त्व, व्यङ्ग्यतत्त्व, वेदनातत्त्व, नवरसतत्त्व, उद्वोधनतत्त्व, आख्यायिका-तत्त्व, सामाजिक-तत्त्व, धार्मिक-तत्त्व, राजनीतिक-तत्त्व, सांस्कृतिक-तत्त्व आदि विविध तत्त्व मिलाकऽ जे कलात्मक रूपाकृति गढ़ल गेल अछि से विलक्षण थिक। हमरा आन गीतकारक किछु गीतक किछु पंक्ति भीतरधरि छूबैत अछि, मुदा धीरेन्द्रक बहुतो गीतक प्रायः सभ पंक्ति मर्मकेँ बेधि जाइत अछि। जीवन-जगतक यथार्थ शक्ति आ सम्भावनाक प्रति अदम्य निष्ठा एवं सजगतासँ पोनगल आन्तरिक आ वाह्य सौन्दर्य जखन सुरमे सजैत अछि तँ जेना चेतनाक लहरिकेँ लयबद्ध कऽ लैत अछि। जीवनक कियारीमे फुलाइछ सत्य आ सौन्दर्यक फूल जे प्रत्येक रूप-रङ्गमे मङ्गलकारी थिक। परिवेशक यथार्थबोध हेतु आवश्यक वैज्ञानिक दृष्टिक विरोधमे ठाढ़ भेल कुण्ठित सौन्दर्यबोधसँ बेसी तकर साहचर्यमे परिमार्जित आ विकसित सौन्दर्य-चेतनाक कारणेँ गीतकारक सहज प्रेमोच्छ्वासो कोनो अदृश्य चन्द्रलोकसँ आएल नहि, हृदय किंवा धरतीसँ उपजल लगैछ।
कविमे सौन्दर्य-चेतनाक इन्द्रधनुषी रङ्ग यत्र-तत्र-सर्वत्र छलकि उठल अछि से सत्य, मुदा सौन्दर्यक रसग्राह्यता मिथिलाक धरती आ संस्कृतिक प्रति सहज संस्कारक रूपमे विकसित मधुर अनुरागसँ अभिप्रेरित अछि। बहुजन-रञ्जनक सङ्ग बहुजन-मङ्गलक भाव हिनक अनेक गीतक संवेदनाकेँ समसामयिक आ सतत गतिशील सत्यक संवाहक बना देने अछि, मुदा तौँ ओ देश-कालक अन्तर्सत्यसँ आबद्ध अछि। स्पष्ट कही तँ हिनक समकालीनता परिवेशजन्य अन्तरङ्ग क्षणक अभिव्यक्ति थिक। हिनक भाषा, भङ्गिमा, भावबोध, छन्द, लयमे एतेक नवीनता आ ताजापन एहि दोआरे बूझि पड़ैछ जे ओ सद्यःजात कमलक फूलसन टटका अछि, जकर जड़ि भने परम्परामे होइक, मुदा प्रस्फुटन नितान्त मौलिक छैक।
धीरेन्द्र प्रेमर्षिक गीतसभकेँ निम्नलिखित कोटिमे वर्गीकृत कएल जा सकैछ— १) श्रम, सङ्घर्ष, आस्थाक गीत २) मानवीय सम्बन्ध आ संवेदनाक गीत ३) सौन्दर्य-चेतना आ प्रीतिक गीत ४) चिन्तनपरक दार्शनिक गीत ५) माटिपानि आ सामाजिक राजनीतिक सचेतताक गीत।
१. श्रम, सङ्घर्ष, आ आस्थाक गीत : जीवनक अरण्यमे काँट छैक तँ फूलो छैक, पतझड़ छैक तँ बसन्तो छैक, ग्रीष्म-प्रदाह छैक तँ छाहरिक शीतलतो छैक। जीवनकेँ स्वीकार करबाक लेल ओकर सम्पूर्ण यथार्थकेँ स्वीकार कऽ उत्साहक सङ्ग जीबऽ पड़तैक। विडम्बनापूर्ण जीवनक ई स्वीकृति आ जिजीविषा गीतकारकेँ काँटक बीच फूल खोजबाक प्रेरणा आ उत्साह दैत छन्हि—
चारि दिनक ई जीवन-धाम
हरखक पल ताहूमे बाम
कलिका खोँटिकऽ फेकैत हम
ताकि रहल छी फूलक गाम
ई धरती, एकर उत्सव आ शोक, स्मिति-अश्रु, जय-पराजय प्राणवन्तताक प्रमाण थिकै, तेँ कोनो कल्पना-कुहरमे भटकैत सत्य-सूर्यक खोज करब बतहपनी छैक। सृष्टिक गर्भसँ जनमल सत्य मात्र गीतकारकेँ स्वीकार छन्हि—
सत्यक जननी सृष्टि तमाम
कर्मक सिञ्चन हम्मर काम…..
प्रेमर्षि श्रमहीन जीवनकेँ जिनगीक भ्रम मानैत छथि आ शोषणपर आधारित जीवन-व्यवस्थाक विरुद्ध छाती तानि ठाढ़ भऽ जाइत छथि। शोषणक विरुद्ध केहन घृणा छन्हि प्रेमर्षिक मोनमे—
गामक गाम उजाड़ि बनाओल
महल-अटारी नइ चाही
देशक खून आ गरीबक आहसँ
भरल बखाड़ी नइ चाही
लाखोक धूर निलामीक जनमल
एक जिमदारी नइ चाही…..”
एहन अवस्थामे ओ कहैत छथि— हमरा अपन गरीबियो बरदान लगैए…..
गरीबक जिनगीक केहन मार्मिक शब्दचित्र प्रस्तुत कएने छथि प्रेमर्षि—
पीठकेँ झँपैत छी तँ माथा उघार
माथकेँ झँपैत छी तँ पीठहि उघार
चूनि-चूनि खढ़पात खोँता बनाबी
चुबिते रहि जाए तैयो जिनगीक चार……
२. मानवीय सम्बन्ध आ संवेदनाक गीत : मनुक्ख अनेक स्तरपर एक-दोसराक रागतन्तुसँ बन्हाएल अछि। नितान्त वैयक्तिक स्तरपर, पारिवारिक स्तरपर, सामाजिक स्तरपर, राष्ट्रिय स्तरपर, अन्तर्राष्ट्रिय स्तरपर, ब्रह्माण्डीय स्तरपर। राग-विरागक ई खेल चिरन्तन थिक, सार्वभौम थिक। जाधरि मनुक्ख जीवित अछि, नेह-छोहक एहि रेशमी बन्धनकेँ तोड़ि फेकब ओकरा हेतु दुःसाध्य थिकै। एहि रागात्मकताकेँ प्रेमर्षि जीवनक स्पन्दन, प्राणज्योति, अपरिहार्य अङ्ग-रङ्ग मानैत छथि—
बीस बरखा टेरलिङिया कुरता
तैपर साटल चेफरी छै
शीतलहरीमे ओक्कर ओढ़ना
पोतीक फेकल केथरी छै
सोना गढ़िकऽ इएह फल पौलक
अपने बनि गेल ताम-सन
वाह बुढ़बा तैयो बाजैए
हम्मर बेटा राम-सन….
अद्वितीय !! ई सम्बन्ध-बन्ध अपराजेय आ अमर रहए, भगवान !!
३. सौन्दर्य-चेतना आ प्रीतिक गीत : कोनो राजनीतिक वादक झण्डातर बैसि गीतकेँ विज्ञापन वा प्रचारक माध्यम बनबैत अथवा अनुभवशून्य विषयपर शब्दक कलाबाजी देखबैत जीवानुभव वा जीवनसत्यक दिससँ शुतुरमुर्गी शैलीमे आँखि मुननिहार गीतकार नहि थिकाह प्रेमर्षि। तेँ ओजस्वी भावनाक हथौड़ासँ शब्दकेँ लोहारजकाँ पीटि-पीटि सङ्घर्षक हेतु फरसा आ गड़ाँस बनबैत प्रेमर्षि जखन छेनीसँ पदावलीकेँ तरासैत सोनारजकाँ रचि-रचिकऽ पे्रयसीक हेतु कोमल कण्ठहार बनबैत छथि तँ हमरा कृष्णक कुरुक्षेत्रक योद्धारूप आ वृन्दावनक रासलीला रचबैत प्रेमीरूप एक्कहिबेर मोन पड़ि जाइत अछि।
शृङ्गारक दुनू भेद— संयोग आ विप्रलम्भक मोहक चित्रण हिनक गीतमे भेटैत अछि—
प्रेमक घटसँ जते निकाली
जलक हुअए ने अन्त
हमर अहाँकेर प्रेमक चिड़िया
भऽ गेल बेस उड़न्त…….
४. चिन्तनपरक किंवा दार्शनिक मुद्राक गीत : चिन्तन जखन भावनाक तलपर आबि गाबऽ लगैछ तँ उच्च कोटिक गीतक जन्म होइत छैक। प्रेमर्षिक किछु गीतमे चिन्तनक जे चिनगी दहकैत अछि से जिनगीक चरम सत्यधरि लऽ जाइत अछि—
जीवन थिक मेला दू दिनमा
ई इर्ष्या-द्वेष किए प्राणी
आखिरमे देह गलिए जएतह
बस रहि जएतह अमृत वाणी…..
वन-वन बौआइत अछि
कस्तूरीक टोहमे मृग जहिना
सदिखन औनाइत अछि
माया आ मोहमे मन तहिना…..
५. माटि-पानि आ सामाजिक-राजनीतिक सचेतताक गीत : धीरेन्द्र प्रेमर्षिक गीतमे जयदेवक कृत्रिम कलात्मकता नहि, विद्यापति गीतक सहज कलामय तन्मयता अछि। तेँ ई गीतसभ मिथिलाक सुगन्धसँ महमह करैत अछि। मिथिलाकेर व्यथा दहेज, नवका साल पुरने हाल, जनतन्त्रक बहाली, जय हो पेट धरमवीर, हे देखियौ हमर समाजमे, ओ बमभोला, सत्ताक माछ, देशी मुर्गा बिलाइती बोली, जागरण गीत एहि कोटिक गीत थिक। एहि गीतसभमे अत्यन्त तीक्ष्ण व्यङ्ग्य अछि—
बम भोला
छोडू भङगोला
जँ पियब अछि अति आवश्यक
पीबू कोकाकोला…..
मुर्गा देलक बाङ
दुलरिया दारू ला……
पहिने डबरा-खत्ता घुमी
भेटए बस गरचुन्नी
बाँटैत-चुटैत पबैत छलियै
एक्कहि-दूटा कुन्नी
एहिबेर पोखरिक जीरा भेटल
सटि गेल ठोरमे
आब तँ मोन परकि गेल हम्मर
माछक झोरमे………..
दूर्गापूजा डी.पी. बनि गेल
भरदुतिया राखीतर दबि गेल
जुड़शीतल शीतलहरीक मारल
हैप्पी न्यू इयर बस फबि गेल
बम फटाक फुलझड़ीक बीचमे
डूबि गेल हुक्का लोली
देशी मुर्गा बिलायती बोली…..
एहि सभ गीतक उचित मूल्याङ्कन मैथिल संस्कृतिक गवाक्षसँ निरखिकऽ करब बेसी उचित होएत। कारण हुनक गीत-संसार सोरसँ पोरधरि मैथिल संस्कृतिक रङ्गमे सराबोर अछि। एत्तऽ धरि जे उपमोसभ खाँटी मैथिल भूमि, जीवन, समाज वा संस्कृतिसँ लेल गेल अछि—
भेल प्रेमक रौदी एहि जगमे
तेँ धधकए सभतरि दावानल
जुड़शीतलक जल-थपकीसन
बरिसाउ प्रिये कने प्रेमक जल…….
सुच्चा मैथिल गीत थिक— अछिञ्जल-सन पवित्र ! एकटा पाँती देखल जाए—
भौजीकेँ बस कोबरे भाबनि
मुदा दियरसभ आबि सताबनि
भैया बहाने काल भगाबथि
बारहमासा गाबि सुनाबथि………
गीतकार धीरेन्द्र प्रेमर्षिक मादे टिप्पणी दैत नेपाल राजकीय प्रज्ञा-प्रतिष्ठानक उपकुलपति, नेपाली समीक्षाशास्त्रक युगपुरुष, प्रकाण्ड विद्वान प्रा.डा. वासुदेव त्रिपाठी उचिते लिखलैन्हि अछि— “करीब सैँतीसे वर्ष (तत्कालीन) क लहलहाइत उमेरमे अनेक विधा आ क्षेत्रमे रहल हुनक साधना आ तकर विस्तृत आयामक अवलोकन कएलापर हमरालोकनिक मोनमे सहजहिँ महान नेपाली साहित्य-स्रष्टा मोतीराम भट्टक स्मरण भऽ अबैछ।” मैथिलीक एहि मोतीरामपर मिथिला-मैथिलीक इतिहास सर्वदा गर्व करत से हमर अटल धारणा थिक।


c: text/html

text:
नागार्जुन नगरपालिका
नागार्जुन नगरपालिका नेपालक मध्यमाञ्चल विकास क्षेत्र अन्तर्गत बागमती अञ्चलमs रहल काठमाडौं जिलामs अवस्थित एक नगरपालिका छी।[२][३]
जनसङ्ख्या[सम्पादन करी]
नागार्जुन नगरपालिका साविकक इचंगुनारायण, सीतापाइला, रामकोट, भीमढुंगा आर स्यूचाटार गाविससभ मिलि बनल अछि। नागार्जुन नगरपालिकाक कूल जनसङ्ख्या ६७,४२० अछि।[१]
बाह्य जडीसभ[सम्पादन करी]
एहो सभ देखी[सम्पादन करी]
एहो सभ देखी[सम्पादन करी]
नेपालक नगरपालिकासभ नेपालक जिलासभ
- ↑ १.० १.१ "नेपालको राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।
- ↑ "स्थानीय प्रशासन र सामुदायिक विकास कार्यक्रम", स्थानीय विकास मन्त्रालय, मंसिर, अन्तिम पहुँच मंसिर २०७१।
- ↑ सन्दर्भ त्रुटि: अमान्य
टैग;
६१ नयाँ नगरपालिका घोषणानामक संदर्भ की जानकारी नहीं है

robotstxt: allowed

filter: keep


text:
एकटा इलेक्ट्रॉनिकक नव दोकान। मध्य आय वर्गक एकटा व्यक्ति दोकानमे प्रवेश करैत अछि। कतेक दिनसँ कनी-कनी पाइ जमा कऽ मोबाइल किनबाक हेतु आएल अछि। दोकानदारसँ सभसँ “लेटेस्ट” मोबाइल किनलक। पाइ दऽ कऽ मोबाइल लेने अति उत्साहक संग बिदा भइये रहल छल कि एकटा दोसर ग्राहक दोकानमे प्रवेश करैत अछि। ओ सेहो दोकानदारसँ “लेटेस्ट” मोबाइल देखएबाक फरमाइश करैत अछि। दोकानदार कार्टूनमे सँ एकटा मोबाइल निकालि सोझाँ राखि दैत अछि। पहिल व्यक्ति देखैत अछि- “ई तँ हमरबला मोबाइल नै अछि।” ओ दोकानदारसँ जिज्ञासा करैत अछि। दोकानदार कहैत अछि- “ई सेट एखनहि उतरल अछि...अहाँक किनलाक बाद...। ”
ओ अपन मोबाइल दिस तकैत अछि। ओकरा अपन मोबाइल पुरान सन लगैत छैक। कोनमे राखल “लैण्ड फोन”क चोंगा भभाकऽ हँसऽ लागल छल।


text:
Friday, April 6, 2012
अनकर दुर्गति
हाथ मे झोड़ा नेने, मोने मोन किछो गुनधुन मे पड़ल हम बजार दिस चलि जाइत रही. एतबे मे हमर लंगोटिया भजार भुटकून सोझाँ मे आबि गेलाह. ओ बम्बई सँ घर घुमल छलाह.दहिना हाथ मे अटैची रहैन्ह आ' बामा कान्ह पर बेश भरिगर बैग.नीक कमाइ छथि से सुनैत छलहुँ मुदा आइ हुनकर पहिरन-ओढ़न देख सबुत भेट गेल. लगीच अबितहि भरि पाँज पकडी लेलाह...की हाल-समाचार छौ रौ भजार..बाप रे कतेक दिनुका बाद भेँट भेल अछि..एह धन्य भए गेलहु..बजलाह. हमरो मोन हुनकर एहि मित्रता आ' हमरा प्रति स्नेह देखि गद-गद भ' गेल.पुछलियैन्ह ..की हाल छह..बहुत दिनुक बाद गाम मोन पड़लह. बिहुसैत बजलाह, काज-राज मे व्यस्त रहैत छी..समये नहि भेटैत अछि जे गाम आयब. ई त' आठम दिन बियाह छी तँइ आबय पडल. हम पुछलियैन्ह-ठीके ? ओ गंभीर होइत बजलाह-हाँ एहिठाम बगले मे रखबारी...फेर पुछलाह-मुदा तोँ एना किएक पुछलैह -"ठीक्के"?. हम कने अनमनस्क होइत बजलहुँ-नहि..नहि..अहिना..हमरा त' बिसबासे नहि भ' रहल अछि...ओना ई साल बड्ड शुभ छै देखहक ने बिदेसराक सेहो बियाह भ' गेलै. आब ओ' हम्मर बात बुझिगेल रहय.बिहुँसैत बाजल-ऐ रौ तु हमरा बुढ़ बुझैत छैह जे हमर गिनती ओहि पैतालिस बरखक बिदेसरा से करैत छैँ. हम हसैँत कहलियन्हि-नहि...नहि ..अरे हमरा कहने हेतै त' हम त' तोरा एखनो एहू पैतिस बरखक अवस्था मे अठारह बरिखक छौडा कहबह मुदा ई त' गौआ सभ कहैत रहैत छह. भुटकुन हँसैत बाजल-हाँ...हाँ..ठीके कहबी छै ने जे अप्पन बियाह भ' गेल त' लगने खतम. हम कहलियैन्ह - नहि..नहि ई कहबी विल्कुल गलत अछि. हमरा बुझने कोनो विवाहित व्यक्ति ई नहि चाहैत होयत जे अनकर विवाह नहि हो. भुटकुन आश्चर्यचकित होइत बाजल-से कियेक ? दोसरक दुर्गति के नहि देखय चाहैत अछि ?-हम कहलियैन्ह.ओ भभा के हँसय लगलाह.
Subscribe to: Post Comments (Atom)


text:
Friday, May 24, 2013
न्याय
मुखिया जीक दलानपर भोरे भोरे अन्हरोखे भीर लागल | तीन चारि गोटे एकटा स्त्रीकेँ पकरि कए अनने आ कहैत ई चोरनी अछि | ई चोरनी मुखिया जीक खेतसँ धान काटि कए ल जा रहल छल | सबूतक तौरपर एकटा धानक बोझ सेहो संगे उठा कए अनने | चोरनीकेँ देखैक बास्ते भीर लागल मुदा ओ अधबेसु स्त्री जेकरा की सभ चोरनी कहैत छल अपन नुआंसँ लाजे नीकसँ मुँह झपने |
भीरमे सँ एकटा, “राम राम स्त्री भए कए चोरी |”
दोसर, “देखै की छी एकरा देहपर दू बाल्टी पानि ढारि कए घोरनक छत्ता झारि दियौ |”
तेसर, “ओइ सभसँ किछु नहि होएत, एकर केश काइत मुँह रंगि भरि गाम घुमेएल जए |”
चारीम, “सबसँ पहिले मुँह उघाइर, ई तँ देखल जेए की ई अछिकेँ |”
सभ एक्के संगे, “हाँ हाँ पहिने मुँह तँ उघारु |”
एक गोटा, “चोरी करैत काल लाजे नहि एखन केहन लाजवंती बनल अछि |” ई कहि ओ स्त्रीक दिस बढ़ैक चेष्टामे अछि, ओकर हाथ स्त्रीक मुँहतक पहुंचैऐ बला छल की,
“रुकू !” मुखिया जीक रौबदार आवाज आएल | ओहि व्यक्ति केर डेग आ हाथ दुनू ठामे रूकि गेल | सभ चुप्प | वातावरणमे पीनड्रॉप साइलेंश | मुखियाजी आबि, अप्पन कुर्सीपर बैसैत, “कि भए रहल छै, आ अपने बड्ड पुरुषमान बनै छी ? एकटा स्त्रीक लाज, ओकर मुँह देखैक चेष्टा कए रहल छी | छीः डूबि कए मरि जाउ | एकरामे आ अहाँमे भेदे की रहल | ओनाहितो एकर चोरी करैक कोनो कारण हेतै मुदा अहाँ सभ बिना कारणे एकटा मूकस्त्रीक अपमान करैपर उतारू छी |”
“मालिक ई चोरनी अहाँक खेतसँ धान काइत कए ल जा रहल छल ... ”
मुखियाजी अपन पाँचो आंगुरसँ चूप होबैक संकेत दैत, आगू, “हाँ दाइ, तोरापर लगाएल गेल आरोप सत्य छै की असत्य |”
“मालिक ई गप्प सत्य छै |”
चोरनीकेँ मुँहसँ एतेक सुनति, सभ एकसंगे, “चोरनी चोरनी चोरनी.... एकरा पुलिसकेँ हबाले कए दिअ |”
मुखियाजी जोरसँ, “चूप्प” सभ सकदम आगू, “धान केकर कटलकै, हम्मर की तोहर सभक, मुखिया के हम की दुँ सभ ... तखन एतेक हल्ला किएक | (स्त्रीसँ ) हाँ दाइ, चोरी तँ तुँ अपन स्वीकार केलह, आगू कोनो सफाइ |”
स्त्री, “मालिक, घरबला एक बर्ख पहिले शराब पी-पी कए मरि गेल | घरमे चारिटा छोट छोट बच्चा भूखे, अन्नकेँ एकोटा दाना नहि | ओकरा सभक भूखसँ बिलखैत मुँह नहि देखल गेल तैँ एहन सहाश कएलहुँ |”
सभ सकदम, मुखियोजी चुप | मुखियाजी एकटा नम्हर हुँकार लैत, “हूँऽऽ ठीक छै | तोहर ई पहिल अपराध क्षमा कएल जाइ छ | रामअवतार, (अपन नोकरकेँ अबाज दैत) एकर बच्चा सबकेँ लेल एक मोन धान बोरामे बान्हि दए दहक | आर हाँ ! दाइ तुँ, आगूसँ कहियो भविष्यमे एहन काज नहि करियह | एहिठाम तोहर परिचय गुप्त रहै तैँ कारण हम नाम गाम नहि पूछे छिअ मुदा कखनो भविष्यमे जरूरत परअ तँ (अपन जेबीसँ एकटा दस रुपैयाक नोटपर शाइन कए क दैत ) एकरा दखा कए हमरासँ बेरोक टोक मदत लए सकै छ |”
ई कहि ओ अपन कुर्सीसँ ठार भए गेला |
*****
जगदानन्द झा 'मनु'
Subscribe to: Post Comments (Atom)


text:
मुक्तिनाथ
मुक्तिनाथ हिन्दू तथा बौद्धमार्गीसभक लेल एक महत्वपूर्ण तिर्थस्थल छी । ई तिर्थस्थल समुद्र सतहसँ ३,७१० मीटरक उचाईमे नेपालक हिमालय पारक मुस्ताङ जिलामे अवस्थित अछि । ई मन्दिरके हिन्दूसभ मुक्ति क्षेत्र तथा बौद्धमार्गीसभ तिब्बती भाषामे छुमिङ ग्यात्सा (अर्थ 'सय पानी') कहैत अछि । तिब्बती बौद्धमार्गीसभक २४ तान्त्रिक स्थानसभमे सँ छुमिङ ग्यात्सा सेहो एक छी । मुक्तिनाथ वैष्णव सम्प्रदायक सेहो प्रमुख मन्दिरसभमे सँ एक छी । ई तिर्थस्थल शालिग्राम भगवानक लेल प्रसिद्ध रहल अछि । शालिग्राम बास्तवमे एकटा पवित्र शिला छी जकरा हिन्दू धर्ममे पुजनिय मानल जाइत अछि । ई मुख्य रुपमे कालीगण्डकी नदीमे मिलैत अछि । जहि क्षेत्रमे मुक्तिनाथ अवस्थित अछि ओ ठामके मुक्तिक्षेत्र कहल जाइत अछि । हिन्दु धार्मिक मान्यताक आधारमे ई एहन क्षेत्र छी, जतय लोकसभके मुक्ति अथवा मोक्ष प्राप्त होइत अछि । मुक्तिनाथक यात्रा जटिल अछि मुदा तबो हजारो सङ्ख्यामे हिन्दू धर्मावलम्बी एतय तिर्थ करैलेल आबैत अछि । ई हिन्दु धर्मक दुर्गम तिर्थस्थलमे सँ एक छी।
पौराणिकता[सम्पादन करी]
मुक्तिनाथ १०८ दिव्य देशसभमे एक स्थान छी । ई 'दिव्य देश' वैष्णवसभक पवित्र मन्दिर छी ।[१] पारम्परिक रूपमे भगवान विष्णुक शालिग्राम शिलाक रूपमे पूजा कएल जाइत अछि । ई शिलाक निर्माण प्रागैतिहासिक कालमे पाबल जाइवाला किराक जीवाश्मसँ भेल छल, जे मुख्यत: टेथिस सागरमे पाबल जाइत छल । जतय टेथिस सागर अवस्थित छल ओ ठाम अखन हिमालय पर्वत अछि । पौराणिक मान्यतासभक अनुसार शालिग्राम शिलामे विष्णुक निवास होइत छल । एहि सम्बन्धमे अनेक पौराणिक कथासभमे सेहो प्रचलित अछि । याह कथासभमे एक कथाक अनुसार जब भगवान शिव जालन्धर नामक असुरसँ युद्धमे नै जित सकल तखन भगवान विष्णु हुनकर मद्दत केनए छल ।


text:
भैरव लाल दास
मिथिला मे मातृभाषा मे शिक्षाक इतिहास प्राचीन समय सँ भेटैत अछि। राजा जनकक दरबार मे प्रकाण्ड पंडित सभ केँ स्थान एहि लेल भेटैत रहन्हि जे ओ आम जन केँ शिक्षित करबामे समर्पित रहैत छलाह। चन्द्रगुप्तक राजकाल मे ग्रीक राजनयिक ‘मेगास्थनीज’ (300 ईसा पूर्व) आयल छलाह ओ एहि ठामक शिक्षा व्यवस्था विशेष क’ देवभाषा संस्कृतक संबंध मे विशद वर्णन कएलन्हि अछि। बादक अवधि मे चीनी यात्री सब मिथिलाक भ्रमण केलन्हि आ एहिठामक देशी शिक्षा व्यवस्था सँ प्रभावित भेलाह। पन्द्रहम् शताब्दी मे मिथिलाक शिक्षाक व्यवस्था पुन: विश्व प्रसिद्ध भेल जखन पक्षधर आ वाचस्पति मिश्र सनक विद्वानक लेखनी सँ मानव सभ्यता आलोकित भेल। महामहोपाध्याय गोकुलनाथ उपाध्याय (1650-1740) क पश्चात् मिथिलाक शिक्षा व्यवस्था ससरि क’ नवद्वीप (बंगाल) चलि गेलैक। ओत’ भौर अथवा मंगरौनी सँ वेशी छात्र जुड़ल आ मिथिलाक छात्र शिक्षाक लेल नादिया (नवद्वीप) आ बनारस जाए लगलाह। पिलखवार, महेशपुर, अथरी, ननौर, रुद्रपुर आ चकौती मे विद्वान शिक्षक सभ रहथि जिनका सँ पढ़बाक सेहन्ता कोनो विद्यार्थी केँ होइत रहन्हि। ताहि समय मे संस्कृत शिक्षाक प्रसार वेशी रहैक आ पाठ्यक्रम मे व्याकरण, धर्मशास्त्र, न्याय आ ज्योतिष विषय छल। एकर अतिरिक्त वेद एवं तंत्रक अध्ययन सेहो होइत छल।
बादक राजकाल मे सेहो मिथिला शिक्षाक केन्द्र बनल रहल आ ई क्रम खण्डवला वंश धरि चललैक। 1844 मे ‘कलकत्ता रिव्यू’ नामक पत्र मे मिथिलाक शिक्षा पद्धति खास क’ ‘टोल’ पद्धतिक विशेषता पर आश्चर्य प्रकट कएल गेलैक जे शिक्षक लोकनि सुख-सुविधा वा धन उपार्जन सँ कोनो सरोकार नहि रखैत छथि। हिनक घर एवं रहन सहन देख क’ विद्याक प्रति अनुराग श्रद्धा उत्पन्न करैत अछि। ब्रिटिश अधिकारी द्वारा सेहो चारि तरहक शिक्षा व्यवस्थाक उल्लेख कएल गेल अछि- संस्कृत चतुष्पथि अथवा टोल, पाठशाला, मदरसा आ मकतब। टोल आ मदरसा उच्च वर्गीय शिक्षाक लेल छल आ पाठशाला आ मकतब निम्न वर्गीयक लेल।
वर्ष 1813 सँ पहिने सरकारक प्रशासनिक अंगमे शिक्षा नहि आयल छल। एहि वर्ष चार्टर एक्ट आयल आ सरकार द्वारा निर्णय लेल गेल जे शिक्षा व्यवस्था पर कम सँ एक लाख टाका खर्च कएल जाए। परंच एहि अवधि धरि कोनो विभागक स्थापना वा कोनो अधिकारीक नियुक्तिक प्रावधान नहि भेलैक। तिरहुत मे पहिल महाविद्यालयक स्थापनाक निर्णय त’ लेल गेलैक मुदा एकर पर्यवेक्षणक भार स्थानीय समिति केँ देल गेलैक। 1823 मे सरकार द्वारा शिक्षा समितिक स्थापना कएल गेलैक आ एहन व्यवस्था 1842 धरि रहल जखन शिक्षा परिषद्क स्थापना भेलैक। दिसम्बर,1844 मे ‘वर्नाकुलर स्कूल स्कीम’ आयल जे ‘हार्डिंग स्कूल’क नाम सँ सेहो प्रसिद्ध अछि। बिहार (झारखंड सहित) मे ईसाई मिशनरीज आगमन एहि अवधि मे आरंभ होइत अछि जकरा मातृभाषाक महत्व सबसँ वेशी बुझबा मे एलैक आ मैथिली मे पवित्र ‘बाईबिल’क अनुवाद सेहो एहि अवधि मे भेलैक। बापटिस्ट, गोसनर, क्रिश्चियन मिशनरी सोसाइटी आ सोसाइटी फॉर दी प्रोपेगेशन ऑफ दी गॉस्पेल द्वारा मातृभाषा मे धर्म ग्रंथक छपाई एहि लेल भेलैक जे ओ वेशी सँ वेशी लोक धरि अपन आशय पहुंचा सकय।
औपनिवेशिक काल मे संस्कृत शिक्षा सँ फराक जन शिक्षाक प्रसार भेलैक। गाम मे पाठशालाक स्थापनाक रेवाज बढ़लैक। एहि पाठशाला मे शिक्षक स्थानीय रहैत छलाह आ शिक्षाक खर्च जन समुदाय द्वारा वहन कएल जाइत रहैक जाहि मे गामक धनी-मनी अथवा जमींदार कनेक वेशी मदद करैत छलखिन्ह। एहि मे शिक्षाक माध्यम मातृभाषा अथवा जनभाषा रहैत छलैक। बच्चा केँ अक्षरारंभ करौलाक बाद शब्द विन्यास सिखाओल जाइत छल आ तकरा बाद कृषि एवं व्यापार सँ संबंधित विषय सँ अवगत कराओल जाइत छल। विभिन्न तरहक पत्र लेखन, जमीनक नाप-जोख, वजन आदि पाठ्यक्रमक हिस्सा छल आ प्रत्येक दिन वर्गक अंत सामूहिक रूप सँ, जोर-जोर सँ ‘दोनाई’ (पहाड़ा) आ ‘बिटगरहा’ पढ़ाओल जाइत छलैक जे बच्चा सभक मन-मस्तिष्क मे बैस जाइत छलैक। पढ़ेबाक क्रम मे गुरुजी अथवा मौलवी साहेब (मियांजी) द्वारा बच्चा केँ कतेको तरहक शारीरिक दण्ड सेहो देल जाइत छलैक। एकर आलोचना विभिन्न तरहक प्रतिवेदन मे आयल अछि। 1876-77क बेंगाल एडमिनिस्ट्रेटिव रिपोर्ट में कहल गेल जे एहि पद्धति केँ शिक्षाक नाम नहि देबाक चाही। मातृभाषा मे देल गेल एहि शिक्षा पद्धतिक लाभ विद्यार्थी केँ बहुत भेटैत रहैक। स्थानीय जीवन प्रक्रियाक सब चरणक प्रशिक्षण विद्यार्थी केँ द’ देल जाइत छलैक। उल्लेखनीय जे एहि अवधि मे पोथीक उपलब्धता नगण्य छल। मातृभाषा मे शिक्षा ग्रहण क’ भाषा आ गणित मे बच्चा खूब प्रवीण भ’ जाइत छलाह।
शिक्षा पद्धति मे परिवर्तनक आरंभ चार्ल्स ग्रांट नामक अधिकारी द्वारा 1792 मे तैयार कएल गेल प्रतिवेदन सँ भेल। ग्रांट ईसाई मिशनरीजक कार्यकलाप सँ प्रभावित छलाह आ ‘क्लैफ्म स्कूल’ क सदस्य छलाह जाहि सँ विलबरफोर्स आ मैकाले सेहो संबद्ध छलाह। वस्तुत: ई लोकनि तत्कालीन सरकार मे अपन प्रभावक व्यवहार सँ लॉर्ड मिन्टोक प्रतिवेदन मे शिक्षाक स्थान दियौलन्हि जे 6 मार्च, 1811 क’ प्रकाशित भेलैक और तदुपरान्त चार्टर एक्ट 1813 मे शिक्षा सरकारक जिम्मेवारी बनलैक। एकर बाद भारत मे ब्रिटिश शासन द्वारा शिक्षा व्यवस्था मे परिवर्तन आरंभ भ’ गेलैक। एखन धरि ई शोधक विषय अछि जे ईसाई मिशनरीज, मैकॉले सहित अन्य अंग्रेज अधिकारी, स्थानीय शासक एवं जमींदार एवं आम जनता मे मातृभाषा मे शिक्षा विषय पर कतेक समन्वय एवं कतेक मतभिन्नता रहलैक आ एकर कारण की छलैक। एक दिस सब केओ मातृभाषा मे शिक्षाक पैरवी करैत छथि आ दोसर दिस सब केँ एहि सँ विरक्ति सेहो छनि। स्वतंत्रताक बाद सेहो एहने सन क्रम रहल।
पत्र संख्या- 5189/400 दिनांक 22 मार्च, 1950 द्वारा निदेशक, जन शिक्षा, बिहार सरकार द्वारा आदेश निर्गत भेल। एहि आदेश द्वारा जिला परिषद्क अध्यक्ष महोदय लोकनि केँ निदेशित कएल गेलन्हि जे सरकार द्वारा निश्चय कएल गेल अछि जे मैथिली भाषी क्षेत्र मे प्राथमिक शिक्षा मैथिली मे देल जाए आ मैथिली मे शिक्षा व्यवस्था केँ मंजूरी सेहो देल जाए। उल्लेखनीय जे आजादीक संघर्ष मे मातृभाषा मे शिक्षा विषय पर पूरा देश मे एकटा पैघ बहस भेल छलैक आ नीति निर्माता सब एहि विषय पर एकमत रहथि। मुदा व्यवहार मे मैथिली मे प्राथमिक शिक्षा आरंभ नहि भेलैक। मैथिली भाषी बुद्धिजीवी सब एहि हेतु संघर्ष आरंभ केलन्हि। 16 नवंबर, 1966 क’ सरकारक उप सचिव द्वारा डॉ0 जयकान्त मिश्र केँ पत्र लिखल गेलन्हि जे पत्र संख्या- 883 दिनांक 28-3-1966 और पत्र संख्या 1356 दिनांक 27-5-1966 भारत सरकार केँ पठा देल गेलन्हि अछि जकर संबंध मैथिली भाषा मे प्राथमिक शिक्षा सँ अछि। बिहार सरकार द्वारा उपर्युक्त पत्र डॉ0 एस. नागप्पा, सहायक शैक्षिक सलाहकार, शिक्षा विभाग, भारत सरकार, नई दिल्ली केँ लिखल गेलैक जाहि मे उल्लेख रहैक जे मैथिली केँ मातृभाषा मानि लेल गेलैक अछि। मुदा कोनो बच्चा केँ मातृभाषा मे शिक्षा प्राप्त करबाक लेल बाध्य नहि कएल जा सकैत छैक। कोनो बच्चाक मातृभाषा की छैक, एकर उल्लेख विद्यालय मे नामांकन करेबाक काल सिर्फ ओकर अभिभावक स्पष्ट क’ सकैत छथिन्ह। आगॉं स्पष्ट कएल गेलैक जे एहि जनतबक आधार पर मैथिलीक शिक्षक संख्या निर्धारित कएल जाएत। प्रत्येक विद्यालय मे एकटा रजिस्टर रहैत छैक जाहि मे भाषाई आधार पर अल्पसंख्यक बच्चाक संख्याक उल्लेख रहैत छैक। एहि रजिस्टर सँ स्पष्ट होइत छैक जे कतेक बच्चा अगिला वर्ष कोन भाषा सँ शिक्षा ग्रहण करबाक इच्छुक छथि आ एहि संख्याक आधार पर शिक्षकक व्यवस्था कएल जएबाक प्रावधान अछि। एहि रजिस्टरक आधार पर 25389 बच्चा मातृभाषा मैथिली मे शिक्षा प्राप्त करबाक इच्छा रखैत छथि। मैथिली भाषी क्षेत्र मे पर्याप्त मात्रा मे मैथिली जननिहार शिक्षक सब छथि आ मैथिली मे शिक्षा देबा मे ओ पूर्ण रूपेण समर्थ छथि। राज्य सरकार कोनो बच्चा केँ कोनो खास भाषा मे शिक्षा ग्रहण करबाक लेल जबर्दस्ती प्रेरित नहि क’ सकैत अछि। मैथिली मे पाठ्यपुस्तक उपलब्ध हेबाक प्रश्न पर राज्य सरकार द्वारा स्पष्ट रूप सँ स्वीकार कएल गेल जे एखन धरि ई संभव नहि भ’ सकल अछि किएक तँ एखन धरि सरकार सँ एहन मांग नहि कएल गेलैक अछि। जेना-जेना एकर मांग आओत, राज्य सरकार एकर आपूर्त्ति करत।
शिक्षा निदेशक, प्राथमिक शिक्षा, बिहार सरकार द्वारा अपन पत्र संख्या-7 एम 7-0147-170 शि. दिनांक 13 सितम्बर, 1973 क’ जिला पदाधिकारी, दरभंगा केँ एकटा पत्र प्रेषित कएल गेलैक मैथिली केँ एकटा क्षेत्रीय भाषा मानल गेल अछि आ एहि भाषाक माध्यम सँ मैथिली क्षेत्र मे पढ़ाईक प्रबन्ध अछि। एहि संबंध मे निदेशालय द्वारा समय-समय पर पत्र निर्गत कएल गेल अछि। प्रथम वर्ग सँ सप्तम वर्ग धरि साहित्य मे मैथिलीक किताब सेहो विहित अछि। मैथिली क्षेत्रक शिक्षक प्राय: मैथिली जनैत छथि आ आवश्यकतानुसार मैथिली पुस्तक आपूर्त्ति सेहो कएल जाइत अछि। किन्तु शिक्षकक उदासीनताक कारण आदेश नीक ढंग सँ कार्यान्वित नहि भ’ पाबि रहल अछि। ऑहॉं सँ अपेक्षित अछि जे अधीनस्थ अधिकारीक एकटा बैसार आयोजित करी जाहिमे एहि विषय पर विचार-विमर्श होए जे एखन धरि राजकीय आदेशक कार्यान्वयन किएक नहि भ’ रहल अछि। मैथिली भाषा मे कतेक पोथीक आवश्यकता होएत, सरकार केँ सूचित करी। सरकारक अवर सचिव द्वारा 21-2-1975 क’ एकटा आदेश निर्गत भेल जाहि मे मैथिली के विषय मे स्पष्ट निदेश छल। एहि पत्रक अनुसार जाहि अभिभावक केँ अपन पाल्य केँ मैथिली भाषा सँ शिक्षा देबाक छनि ओ विद्यालय रजिस्टर मे स्पष्ट रूप सँ लिखवा देथुन्ह आ तदनुसार मैथिली शिक्षकक व्यवस्था कएल जाएत। सरकारक लेल मैथिली शिक्षकक व्यवस्था करब कोनो कठिन काज नहि अछि। आगॉं स्पष्ट कएल गेल जे प्राथमिक विद्यालय मे कोनो ‘विषय शिक्षक’ नहि होइत छैक। जे शिक्षक छथि हुनका हिन्दी आ दोसर अल्प भाषाक जानकारी राखब आवश्यक होइत छन्हि। जाहि विद्यालय मे कम सँ कम चालीस छात्र आ एक वर्ग मे कम सँ कम 10 छात्र मैथिली पढ़ चाहत, ओत’ मैथिली पढ़बाक व्यवस्था कएल जा सकैत छैक। एहिमे आर स्पष्ट कएल गेलैक जे नया पाठ्यक्रम बनाओल जा रहल अछि आ सभ अल्पसंख्यक भाषाक लेल पाठ्य पुस्तक प्रकाशित होएत।
बिहार सरकारक अपर सचिव श्री ए. बनर्जी द्वारा अपन पत्र संख्या स्टेट/एल.25/73.3739/C (विशेष शाखा) दिनांक 29-7-1975 द्वारा भाषागत अल्पसंख्यक सहायक आयुक्त, इलाहाबाद के जे पत्र लिखल गेल ताहि मे प्राथमिक शिक्षा मे मैथिलीक स्थितिक वर्णन अछि। एहि मे स्पष्ट कएल गेल जे बिहार सरकार द्वारा जे नीति अंगीकार कएल गेल अछि तदनुसार मध्य विद्यालय मे 7वां वर्ग तक आ बुनियादी विद्यालय मे 8वां वर्ग तथा भाषेतर विषयक लेल शिक्षाक माध्यम छात्रक मातृभाषा अछि। एहि राज्य मे मैथिली मातृभाषाक रूप मे स्वीकृत अछि। जाहि विद्यालय मे चालीस छात्र अथवा एक वर्ग मे दस छात्र मातृभाषा मे शिक्षा ग्रहण कर’ चाहता त’ हुनका लेल शिक्षकक व्यवस्था कएल जेतैन्ह। एतबहि नहि, राज्य सरकारक उप सचिव द्वारा एकटा चिट्ठी पत्रांक- स्टेट/एल.एम.-7/69-3547 सी. दिनांक 10 जुलाई, 1975 डॉ0 जयकान्त मिश्र, प्रयाग एवं भाषागत अल्पसंख्यक उप आयुक्त के पठाओल गेल छल एहि मे स्पष्ट कएल गेल जे सरकार मैथिली भाषा मे प्राथमिक शिक्षा उपलब्ध करेबाक लेल प्रतिबद्ध अछि।
श्री भवेश मिश्र, महामंत्री, मैथिली भाषा संगठन, सहरसा द्वारा जिला शिक्षा अधीक्षक, सहरसा केँ ज्ञापन देल गेलन्हि जे सहरसा जिला मे मैथिली मे प्राथमिक शिक्षाक व्यवस्था नहि भ’ रहल अछि। तत्कालीन जिला शिक्षा अधीक्षक, बी.एस.वैश्यक द्वारा 24 दिसम्बर, 1986 क’ सहरसा जिलाक सभ प्रखण्ड शिक्षा प्रसार पदाधिकारी एवं विद्यालय उप निरीक्षक केँ चिट्ठी पठाओल गेल आ एकर आशय छल जे 1950 मे बिहार सरकार द्वारा निर्णय लेल गेल जे मैथिली भाषा क्षेत्र मे बच्चाक पढ़ाई मैथिली भाषा मे हो। आगॉं पत्र मे निदेशित कएल गेल जे जनवरी, 1987 सँ सहरसा जिलाक सभ विद्यालय मे मैथिली भाषा मे पढ़ाई हेबाक व्यवस्था सुनिश्चित कएल जाए।
27 अगस्त, 1988 क’ बिहार सरकारक मानव संसाधन विकास विभाग द्वारा अधिसूचना निर्गत कएल गेल जे राज्यक प्रस्वीकृत प्राथमिक विद्यालय मे शैक्षिक सत्र 1989 सँ अध्यापन हेतु संलग्न सूची मे अंकित बिहार राज्य पाठ्यपुस्तक प्रकाशन निगम लिमिटेड, पटना तथा निजी प्रकाशक द्वारा प्रकाशित पाठ्यपुस्तक स्वीकृत कएल जा रहल अछि। एहि आदेश मे स्पष्ट स्वीकृत कएल गेल जे आई धरि मैथिली मे पाठ्यपुस्तक तैयार नहि भेल अछि।
एहि तरहें वर्ष 1950 स’ आई धरि सरकारक परिपत्र मैथिली भाषा मे प्राथमिक शिक्षा देबाक पक्ष मे देखना जाइछ। वस्तुत: विचारणीय अछि जे सरकारक लेल मातृभाषा मे प्राथमिक शिक्षाक व्यवस्था करबाक कानूनी बाध्यता कोना की छैक। संविधानक 12म भाग मे अनुच्छेद 343 मे संघक राजभाषाक चर्च कएल गेल अछि। 343(1) एवं (2) क अध्ययन सँ स्पष्ट अछि जे संघक राजभाषा हिन्दी आ लिपि देवनागरी होयत। संविधानक आरंभ सँ पन्द्रह वर्ष धरि शासकीय प्रयोजनक लेल अंग्रेजी भाषाक उपयोग कएल जा सकैत अछि आ एकर बाद राष्ट्रपति निर्णय लेताह जे कोना की व्यवस्था कएल जाएत। 350 मे स्पष्ट अछि जे अपन व्यथाक निवारणक लेल राज्य मे प्रयोग होमयवला कोनो भाषा मे अभ्यावेदन देल जा सकैत छैक। मातृभाषाक संबंध में 350(क) में उल्लिखित अछि जे प्रत्येक राज्य ओ राज्यक भीतर प्रत्येक स्थानीय प्राधिकारी भाषाजन्य अल्पसंख्यक वर्गसब बालकसब के शिक्षाक प्राथमिक स्तर पर मातृभाषा मे शिक्षाक पर्याप्त सुविधा सबहक व्यवस्था करबाक प्रयास करत ओ राष्ट्रपति कोनो राज्य के एहन निदेश द’ सकत जे ओ एहन सुविधा सबहक उपबंध करयवाक लेल आवश्यक ओ उचित बुझैत अछि। 351 मे संविधानक आठम अनुसूची मे विनिर्दिष्ट भारतक अन्य भाषा एवं हिन्दीक विषय मे चर्च कएल गेल अछि।
भारतक संविधान मातृभाषा मे शिक्षाक व्यवस्था करबाक लेल बाध्यकारी उपबंध कएने अछि। एतबहि नहि, भारतक कोनो भाषा, चाहे एकर उपबंध आठम अनुसूची मे अछि अथवा नहि, एहि सँ व्यक्तिक भाषागत अधिकार पर कोनो प्रतिकूल असर नहि पडि़ सकैत अछि। मुदा शासक वर्ग पर संविधानक उपबन्धक आदर नहि करबाक आरोप समय-समय पर लगाओल गेल। अनेकानेक आवेदन सरकार केँ समर्पित कएल गेलन्हि, धरना-प्रदर्शन-आंदोलन भेल। राजनीतिक कार्यकर्त्ता पर मैथिल समाजक दबाव पड़ल। विधान मंडल स’ ल’क’ संसद धरि, एहि प्रश्न पर आवाज उठाओल गेल। मुदा यथार्थत: समस्या 1950 मे जत’ छल, मोटामोटी ओतहि ठमकल अछि। राजनेता एवं सरकारी अधिकारी एहि विषय पर अपन जिद छोड़बाक लेल तैयार नहि छथि। जनताक दबाव त’ बढ़लैक मुदा अपना रोजी-रोटीक चिन्ता मे व्यस्त जनता केँ एहि विषय पर सरकार केँ बाध्य करबाक लेल कोनो बाट ताकि नहि सकल।
मिथिला क्षेत्र मे मैथिल राजनेता सभ मैथिली मे भाषण करैत छथि। एतबहि नहि मगध, भोजपुर, हिन्दी क्षेत्र या गुजरात सँ आबि क’ राजनेता सब अपन भाषण मे कम सँ एक पंक्ति मैथिली मे अवश्य सुनबैत छथि। स्पष्ट रूप सँ हुनका मैथिली भाषी जनताक वोट चाहियन्हि। मैथिल सभ वोट देबो करैत छथिन्ह। हिनकर वोट सँ नेता सब विधान मंडल आ संसद मे बैसैत जाइत छथि मुदा एखन धरि मातृभाषा मैथिली मे प्राथमिक शिक्षा उपलब्ध नहि कराओल जा रहल अछि। पाठ्यपुस्तक मैथिली मे नहि छपैत छैक। विद्यालय मे मैथिली विषयक शिक्षकक नियुक्ति नहि कएल जाइत अछि। एहि सँ मिथिलाक संस्कृतिक लोप होयबाक प्रबल संभावना उत्पन्न भ’ रहल अछि। तिरहुता लिपिक अस्तित्व पर संकट त’ पहिनहि सँ छल, मैथिली भाषा पर कुठाराघात कएल जा रहल अछि।
संविधानिक व्यवस्था रहितो, सरकारक स्पष्ट आदेश रहितो आखिर मैथिली मे प्राथमिक शिक्षाक व्यवस्था किएक नहि भ’ रहल अछि? आखिर नेता आ अधिकारी एकरा एतेक हल्लुक ढंग सँ किएक ल’ रहल छथि? मिथिला मे मैथिली भाषा कतेक आदरणीय अछि? एहि भाषा सँ सामान्य जन जुड़ल अछि अथवा एखन धरि ई अभिजात्य वर्गक भाषा बनले अछि? मिथिला मे मैथिलीक अतिरिक्त अन्य भाषा सिखबाक प्रवृत्तिक कारण की सब अछि? मैथिली रोजगारपरक भाषा अछि अथवा नहि? देशक अन्य राज्य मे मातृभाषा मे प्राथमिक शिक्षाक की स्थिति अछि? एहन तरहक अनेक बिन्दु अछि जाहि पर विश्लेषण करब आवश्यक अछि। एहि ठाम मात्र दू-तीन टा बिन्दुक विश्लेषण अछि।
आजादीक 68 वर्षक बादो सरकारी अधिकारीक मनोवृत्ति मे कोनो खास परिवर्तन नहि भेल अछि। जखन देश मुगल शासनक अधीन छल, एहि देश पर फारसी भाषा लादल गेलैक, कारण फारसी शासकक भाषा छलैक। अफगान शासक शेरशाह के छोडि़ क’ आन कोनो शासक केँ मातृभाषाक महत्व नहि बुझना गेलन्हि। जखन औपनिवेशिक सरकार आयल, एहि देश पर अंग्रेजी लादल गेलैक। आजादीक बाद हिन्दी भाषाक मनोवृत्ति सँ अधिकारीगण अपना केँ अलग नहि क’ सकलैथ अछि।
1947 मे देश आजाद भेल आ आम जनता मे ई विश्वास उत्पन्न भेलैक जे आब हमरा अभिव्यक्तिक स्वतंत्रता भेटत। हम अपना भाषा मे लिखि-पढि़ सकब। हमर संस्कृतिक रक्षा होयत। मुदा सरकारक नीति निर्धारक केँ आम जनताक आनन्द सँ चिढ़ रहैत छन्हि। ओ हमेशा एहि ताक मे रहैत छथि जे जनता केँ जे चीज सामान्य ढंग सँ उपलब्ध भ’ रहल छैक, तकरा मे पेंच लगा देल जाए। जनता सरकारक शरण मे जाई आ तखन सरकार एकर श्रेय लिअ जे हमर उदारताक कारण ऑहॉं के ई सब चीज भेटल। मैथिलीक नाम पर वोट त’ सात दशक सँ भेटि रहल छैक, मुदा मैथिली एखन धरि उपेक्षित छथि। नेता आ अधिकारी, दुनू वर्गक सम्मुख अनेकानेक बहाना अछि।
सरकारक सम्मुख फरियादक कोनो असर जखन नहि भेलैक त’ न्यायालयक शरण लेल गेल।
मैथिली साहित्य समिति, इलाहाबाद के अध्यक्ष जय कान्त मिश्र द्वारा उच्च न्यायालय मे सी.डब्ल्यू.जे.सी. संख्या 7505/1998 दायर कएल गेल आ एकर न्याय निर्णय 29-9-2002 क’ आयल। एहि न्याय निर्णयक अनुसार राज्य सरकार के निदेशित कएल गेलैक जे जत’ एक वर्ग मे दस टा बच्चा और एक विद्यालय मे 40 टा बच्चा मातृभाषा मैथिली मे शिक्षा प्राप्त करबाक इच्छुक छथि ओत’ मैथिली शिक्षकक व्यवस्था कएल जाए। उच्च न्यायालयक एहि न्याय निर्णयक विरुद्ध बिहार सरकार सर्वोच्च न्यायालय मे सिविल अपील संख्या 7266/2004 दायर केलक मुदा राज्य सरकार मोकदमा हारि गेल। माननीय सर्वोच्च न्यायालय द्वारा 30-9-2010 क’ अपील के खारिज क’ देल गेलैक।
एहि बीच, डॉ0 जयकान्त मिश्र स्वर्गवासी भ’ गेलाह। पश्चात्,सतीश चन्द्र झा, अध्यक्ष, नव मिथिला विकास समिति द्वारा दिनांक 14-1-2011 द्वारा सरकार केँ आवेदन देल गेलैक जे प्राथमिक शिक्षा मातृभाषा मे देबाक लेल, माननीय उच्च न्यायालय द्वारा 7505/1998 एवं सर्वोच्च न्यायालय द्वारा 7266/2004 मे पारित न्याय निर्णयक अनुपालन हेतु सरकार उचित व्यवस्था करए। सरकार किछु नहि केलक। सतीश चन्द्र झाजी एहि विषयक शिकायत उच्च न्यायालय मे एम.जे.सी. संख्या 3380/2011 मे केलथि। उच्च न्यायालय एहि एम.जे.सी. क निष्पादन करैत 19-9-2011 क’ आवेदक के कहलकन्हि जे ऑहॉं उचित बुझी त’ एकरा लेल उच्च न्यायालय मे नया मोकदमा दायर क’ सकैत छी। डॉ0 इन्द्रनाथ झा, अध्यक्ष, अंतर्राष्ट्रीय मैथिली परिषद् (रजिस्ट्रेशन संख्या- 262/01-6-2000) मुजफ्फरपुर द्वारा तदनुसार सी.डब्ल्यू.जे.सी. 18798/2012 दायर कएल गेल। एहि मोकदमा मे बिहार सरकारक प्रधान सचिव, शिक्षा विभाग द्वारा प्रतिशपथ पत्र देल गेल अछि। सतीश चन्द्र झा आवेदकक वकील छथिन्ह। एहि मोकदमा मे माननीय मुख्य न्यायाधीश, पटना उच्च न्यायालय एल. नरसिम्हा रेड्डी आ माननीय न्यायाधीश विकास जैनक खंडपीठ द्वारा 17-2-2015 क’ अंतरिम न्याय निर्णय पारित कएल गेल अछि। न्याय निर्णयक अनुसार मैथिली संविधानक अष्टम अनुसूची मे वर्णित भाषा अछि। सरकारक प्रति शपथ पत्र मे मैथिली भाषा केँ मान्यता देबा एवं एकर प्रचार-प्रसारक तथ्य स्वीकार कएल गेल अछि। राज्य सरकार केँ निदेशित कएल जा रहल अछि जे अगिला शैक्षणिक सत्र सँ मैथिली भाषी क्षेत्र मे मैथिली भाषा (ऐच्छिक विषयक रूप मे) क पढ़ाई हेबाक लेल पाठ्यपुस्तक एवं पाठ्यक्रम तैयार करथि। एहि मोकदमा पर अगिला सुनवाई चारि सप्ताह बाद होयत। एहि न्याय निर्णय सँ सरकारी अधिकारी केँ आर बल भेटतन्हि।
एकटा महत्वपूर्ण विषय अछि जे सरकारी अधिकारीगण एना जिद्द किएक क’ रहल छथि? आखिर मैथिली भाषा सँ एतेक विद्वेषक भावना किएक छनि? वस्तुत: अधिकारी लोकनि केँ राष्ट्रभाषा, राजभाषा, मातृभाषा आ लोक भाषा मे अंतर स्पष्ट नहि भ’ पबैत छन्हि आ एहि लेल ने ओ स्पष्ट निर्णय ल’ पबैत छथि आ ने सरकारक एवं उच्च/सर्वोच्च न्यायालय द्वारा पारित न्यायादेश के ओ कार्यान्वित क’ पबैत छथि।
भारतीय संविधान मे राष्ट्रभाषाक शब्दक कतहु चर्च नहि छैक। राजभाषाक रूप मे हिन्दी केँ स्वीकार कएल गेल छैक आ तात्कालिक रूप मे अंग्रेजी सँ काम चलेबाक व्यवस्था कएल गेल छैक। कोनो व्यक्तिक मातृभाषा की हेतैक, एहि लेल कोनो नियम, कानून आ सरकारी आदेशक खगता ककरो, कोनहु देश मे नहि होइत छैक। अपितु, सरकारक कतेको आदेश मे मैथिली केँ मातृभाषा मानल गेल अछि। मैथिली संविधानक अष्टम अनुसूची मे वर्णित भाषा अछि। वस्तुत: अधिकारी लोकनि मन-मस्तिष्क मे ई फरिछोट नहि भेलन्हि जे हिन्दी आ मैथिली मे कोनो टकराहट नहि छैक।
ग्रियर्सन द्वारा मैथिली भाषी क्षेत्रक रूप मे सीतामढ़ी, मधुबनी, मुजफ्फरपुर, दरभंगा, सुपौल, मधेपुरा, सहरसा, वैशाली, समस्तीपुर, बेगूसराय, खगडि़या, अररिया, किशनगंज, पूर्णिया, कटिहार, भागलपुर, बांका, गोड्डा, देवघर आदि जिला केँ प्रदर्शित कएल गेल अछि। संविधानक आठम अनुसूची मे संविधान संशोधन विधेयक, 2003 द्वारा 7-1-2004 क’ मैथिली के शामिल कएल गेल। सम्प्रति पटना, मुजफ्फरपुर, भागलपुर, मगध, मिथिला,बी.एन.मंडल, रांची, त्रिभुवन विश्वविद्यालय, काठमांडु मे मैथिली विषयक पढ़ाई भ’ रहल अछि। विश्वविद्यालय अनुदान आयोग द्वारा मैथिली भाषा मे शोध करबाक हेतु छात्रवृत्ति देल जा रहल छैक। 1965 सँ साहित्य अकादेमी द्वारा मैथिली भाषा मे पुरस्कार देल जाइत छैक। 1972 सँ बिहार लोक सेवा आयोग द्वारा मैथिली भाषा मे परीक्षा आयोजित (अधिसूचना संख्या- 10222, दिनांक 31-5-1972, 15342, दिनांक 26-8-1972) आ तदनुसार पाठ्यक्रम तैयार कएल गेल। भारतक प्रधानमंत्री पंडित जवाहर लाल नेहरू द्वारा मैथिली भाषाक विकासक लेल सरकारक प्रतिबद्धताक घोषणा दिसम्बर, 1980 मे कएल गेल। मैथिली बजनिहारक संख्या 30.3 प्रतिशत छल आ उर्दू बजनिहारक संख्या 8.9 प्रतिशत छल। मुदा मैथिली के छोडि़ क’ उर्दू केँ द्वितीय राजभाषाक दर्जा देल गेल।1990 मे राज्य सरकार द्वारा निर्णय लेल गेल जे उच्च विद्यालयक छात्र मैथिली भाषा मे अपन उत्तर लिखि सकैत छथि।
एतेक भेलाक बादो अधिकारीगण केँ मैथिलीक प्रति विद्वेषक भवना छनि। वस्तुत: मैथिलीक विकास भेला सँ हिन्दीक विकास अवरुद्ध नहि भ’ सकैत अछि। प्रत्येक बच्चा राष्ट्रभाषाक रूप मे हिन्दीक शिक्षा ग्रहण करैत अछि आ ई व्यवस्था सौंसे देश मे छैक। किछु दिन पूर्व धरि अपना बच्चा केँ अंग्रेजीक शिक्षा देब गर्वक विषय बुझल जाइत छल किएक त’ बच्चाक भविष्य निर्माणक विषय अंग्रेजी बनि गेल छलैक। आब अंग्रेजी संगे एकटा विदेशी भाषा सिखबाक आकर्षण बढि़ रहल छैक आ बच्चा सब फ्रेंच, जर्मन, जापानी, अरबिक, चीनी या अन्य कोनो भाषा सिखैत अछि। बच्चा सब जतेक भाषा सिखए, ततेक नीक। जतेक विकास करए’ ततेक नीक। मुदा ओकर कोनो अपराध नहि छैक जे ओकरा मातृभाषा मे आरंभिक शिक्षा लेबा सँ वंचित कएल जाए। कतेको शोधपत्र एलैक जे जँ मातृभाषा मे शिक्षा प्रदान कएल जाए त’ बच्चा स्पष्ट रूपेण आ तेजी सँ विषयक ज्ञान अर्जित करैत अछि। वस्तुत: बच्चाक सिखबाक एहि प्रवृत्ति सँ अधिकारीगण सशंकित भ’ जाइत छथि। हुनका नजरि मे शिक्षा व्यवस्था सिर्फ औपचारिकताक विषय अछि आ बच्चा केँ साक्षर बनाओल जाए नहि की शिक्षित। शिक्षित बनबाक अधिकार ओहि बच्चा सब केँ छैक जे नीति-निर्धारकक परिवार मे जन्म लैत अछि आ तथाकथित रूप सँ भविष्य मे देशक बागडोर सम्हारता। मिथिला सनक पिछड़ल प्रदेश मे जँ केओ एहन नीति निर्धारक बनि जेताह त’ हुनकर स्थान छीनल जेतन्हि। अतएव एहि धरती पर गुणवत्तापूर्ण शिक्षा व्यवस्था करबाक प्रपंच प्रदर्शित हो, मुदा यथार्थ नहि।
मिथिलाक धरतीक वर्तमान भाग्य विधाता सब शासक वर्गक एहि महीनी सँ एखन धरि विमुख छथि। आम जन सब सेहो तेना भ’ क’ एहि लेल सचेष्ट नहि छथि। मातृभाषाक प्रति अनुराग मे कमी आबि रहल अछि। मिथिलासँ युवा वर्गक पलायन सबसँ वेशी भेलैक अछि। हुनका लेल पेट भरब पहिल विषय अछि। देशक आन भाग सँ कमा-खटा क’ ओ कहियो मिथिला आपस अबैत छथि त’ ओहि भागक भाषा बाजि गौरवान्वित होइत छथि। एहन स्थिति भ’ गेल जे आब मैथिली मातृभाषा नहि ‘दादीभाषा’ बनि रहल अछि। एखनहु मैथिली जाति, पाति, धनिक-गरीब, सहरसा-मधुबनी आदि मे बंटल अछि। नेता लोकनि सब किछु देखि रहल छथि। हुनका वोट चाहियन्हि, आर कोनो चीज सँ कोनो प्रयोजन नहि। हुनका बुझल छन्हि, मैथिलीकेँ कोना हराओल जा सकैत अछि। मैथिली आईयो हारि रहल छथि। मातृभाषा मे प्राथमिक शिक्षा आइयो सपना अछि। सरकारक परिपत्र, न्यायालयक आदेश, नेता सबहक आश्वासन, धारा सभाक परिचर्चा सब किछु छिडि़आयल अछि। मिथिला संस्कृति पर कुठाराघात भ’ रहल अछि आ भाग्य विधाता पर सुतल छथि।
भैरव लाल दास
बी-402, श्री राम कुँज अपार्टमेंट
रोड नं0-4, महेश नगर,
पोस्ट- केशरी नगर, पटना-800024
फोन नं0-9430606724
ई-मेल-blds412@gmail.com
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
पटना । भारत क मुख्य न्यायाधीश टीएस ठाकुर कहला कि कानून क राज तखने संभव होएत, जखन न्यायपालिका स्वतंत्र होएत । पटना क गायघाट स्थित बिहार जुडिशियल एकेडमी क नवनिर्मित भवन क उदघाटन करबाक बाद आयोजित समारोह कए संबोधित करैत श्री ठाकुर, बिहार मे राज्य सरकार क प्रशंसा केलथि । ओ कहलथि कि मुख्यमंत्री न्यायिक व्यवस्था कए पूरा सहयोग देबाक लेल प्रतिबद्ध अछि । श्री ठाकुर कहलथि कि न्याय व्यवस्था क प्रति लोग मे जागरुकता क अभाव अछि । यैह अभाव शिक्षा स खत्म कैल जा सकैत अछि । श्री ठाकुर कहलथि कि आय केरल स बेसी मामला झारखंड मे दर्ज भए रहल अछि ।
एहि मौका पर मुख्यमंत्री नीतीश कुमार कहलथि कि कोनो भी अपराधी अपराध क कए बचि नहि सकत । ओ कहलथि कि राज्यक आर्थिक पिछड़ापन क बावजूद न्यायिक व्यवस्था कए सुदृढ करबाक लेल धन क कमी नहि होबय देब । ओ कहलथि कि हुनकर सरकारक मूल मंत्र न्याय क संग विकास अछि । न्यायक बिना विकास नहि भए सकत । एहि अवसर पर पटना हाईकोर्ट क कार्यवाहक मुख्य न्यायमूर्ति आईए अंसारी कहलथि कि एहि जुडिशियल एकेडमी स न्यायिक पदाधिकारी बेसी स बेसी लाभ उठेबाक प्रयास करत । एहि मौका पर सुप्रीम कोर्ट क जज न्यायमूर्ति दीपक मिश्रा, न्यायमूर्ति कफीउल्ला आओर न्यायमूर्ति शिवकीर्ति सिंह सेहो सभा कए संबोधित केलथि । मौका पर पटना हाईकोर्ट आ आन हाईकोर्टों क जज सेहो पैघ संख्या मे उपस्थित छलाह ।


text:
Thursday, April 12, 2012
पुष्ट इकाइसँ समर्थ राष्ट बनैत :: जगदीश मण्डल
पुष्ट इकाइसँ समर्थ राष्ट बनैत
फ्रान्स हालैंडपर आक्रमण कऽ देलक। फ्रन्स नमहर देशो आ सम्पन्नो। जबकि होलैंड छोटो आ पछुआएलो। मुदा फ्रान्स हालैंडसँ जीत नै पबैत। ई देखि, फ्रन्सक राजा लुइ-चैदहम बिगड़ि मंत्री कालवर्टकेँ बजा पुछलखिन- “हमर देश एत्ते पैघ आ सामरिक सम्पन्न रहितो पछड़ि किअए रहल अछि?”
राजाक बात सुनि कालवर्ट नम्र भऽ उत्तर देलकनि- “महत्ता आ समर्थता। कोनो देशक विस्तार आ वैभवपर निर्भर नै करैत। ओ निर्भर करैए ओइ देशक देश-भक्त आ बहादुर नागरिकपर। जे अपना देशक अपेक्षा हालैंडमे मजगूत अछि।”मंत्रीक बात सुनि राजा अपन सेना आपस बजा लेलक। हालैंडमे बच्चा-बच्चाकेँ राष्ट्रक सशक्त इकाईक रूपमे ढालल जाइत। जइसँ ओ शक्तिशाली बनि ठाढ़ अछि।
Subscribe to: Post Comments (Atom)


text:
17टा राजद सदस्य चलल छल सरकार खसेबा लेल
पटना । लोकतंत्र मे सरकार कए निरंकुश बा तानाशाह हेबाक डर तखन बढि जाइत अछि जखन विपक्ष मूर्ख आ लापरवाह भ जाइत अछि। 4 अप्रैल कए विधानसभा मे जे किछु भेल ओ देखि बस एतबे कहल जा सकैत अछि जे लालू त नहि सुधरता मुदा अहां स इ उम्मीद नहि छल सिद्दीकी जी। नेता प्रतिपक्ष बनलाक बाद सिद्दीकी स उम्मीद बनल छल जे ओ एकटा संभ्रांत आ शिक्षित विपक्ष क भूमिका मे रहताह, मुदा अगर लोक-लाज, मर्यादा, मान्य परंपरा कए एहिना कात लगा देल जाएत त संसदीय लोकतंत्र मे किछु संभव अछि। अब्दुलबारी सिद्दीकी सन गंभीर आ शिक्षित नेता प्रतिपक्ष कए रहैत अविश्वास प्रस्ताव सन गंभीर मसला कए एना मजाक बना देल जाएत, सहसा विश्वास नहि भ रहल अछि।
एसी-डीसी बिल पर हंगामा त बुझबा मे आयल आ ओहि मसला पर सदन स बाहर जाएब सेहो गलत नहि कहल जा सकैत अछि। मुदा शून्यकाल क दौरान जे भेल ओ नेता प्रतिपक्ष क मंजूरी क बिना त नहि भ सकैत अछि। विपक्षक मांग पर पत्रकार दीर्घा मे बैसल पत्रकार हैरान छलाह आ आसन (विधानसभा अध्यक्ष) आश्चर्यचकित। अध्यक्ष उदय नारायण चौधरी सदन मे बैसल मुख्यमंत्री नीतीश कुमार स पूछलथि -‘विपक्ष एसी-डीसी बिल मसला पर अविश्वास प्रस्ताव अनबाक अनुमति चाहैत अछि।’ मुख्यमंत्री विपक्ष क एहि मूर्खता पर बिना कोनो समय बर्बाद केने कहलो-‘विपक्ष, अविश्वास प्रस्ताव अनबा लेल तैयार अछि त हमरा सब कए कोनो आपत्ति नहि, इ विपक्ष क अधिकार अछि। प्रोसीड कैल जाए।’
विपक्ष क किछु सदस्य सेहो एहि मसला पर हैरान छलाह जे सदन मे इ की भ रहल अछि। गैर राजद सदस्य सोचैत रहलाह जे आखिर इ प्रस्ताव किया आनल जा रहल अछि, ताहि पर स आखिर सरकार एतबा जल्दी राजद क प्रस्ताव पर कोना सहमत भ गेल? एहि ऊहापोह मे अध्यक्ष कहला-‘चलू , लाउ प्रस्ताव।’ किछु काल लेल राजद क सदस्य इ तक तय नहि क पाबि रहल छलाह जे आखिर अविश्वास प्रस्ताव मूव के करते? नेता प्रतिपक्ष अब्दुल बारी सिद्दिकी सदन मे मौजूद नहि छलाह। देरी भेला पर संसदीय कार्य मंत्री विजेंद्र प्रसाद यादव ढार भेलाह आ कहला कहा- ‘मूव किया नहि भ रहल अछि प्रस्ताव? प्रस्ताव आनब तखन त वोटिंग क समय फिक्स होएत।’
आखिरकार राजद क दुर्गा प्रसाद सिंह अविश्वास प्रस्ताव क सूचना कए औपचारिक रूप स पढ़लथि। कहला- कायर्संचालन नियमावली क नियम 109 क अंतर्गत हम अविश्वास प्रस्ताव क सूचना दैत छी।’
दुर्गा बाबू क सूचना जहिना खत्म भेल विधानसभा अध्यक्ष कहला-‘जे अविश्वास प्रस्ताव क पक्ष मे छी ओ ढार भ जाउ।’ किछु सदस्य अकबका गेलाह, पूछलाह -‘ढार भ जाउ?’ आसन ‘हां’ मे माथ हिला देलक। राजद विधायक अपन सीट पर ढार भ गेलाह। कांग्रेस आ निर्दर्लीय विधायक अपन सीट पर बैसल रहलाह। एकर बाद अध्यक्ष अधिकारी कए ढार विधायक कए गिनती करबा लेल कहला। तुरंत एलान भेल-‘संख्या केवल 17 अछि। एतबा कम संख्या मे त अविश्वास प्रस्ताव पर वोटिंग नहि भ सकैत अछि। एहि लेल कम स कम 23 क संख्या चाही।’ एकर बाद सत्ता पक्ष जेतबा राजद क विधायक कए बेइज्जत केलक ओ बेइज्जती ओहि जनता लेल सेहो छल जे हिनका सब कए चुनाव मे जीता कए विधानसभा पहुंचा दैत अछि। राजद क राघवेंद्र प्रताप सिंह क इ कहब एकदम कुंठाग्रस्त लोकक बयान अछि जे ‘संविधान क ज्ञान हुनको छैन आ अगर राजद सदस्य कए किछु ज्ञान नहि अछि त हुनका सब कए सदन स आउट करा देल जाए।’ मुख्यमंत्री आ उपमुख्यमंत्री त इशारे स ‘ना’ मे हाथ हिला देलथि, लेकिन राघवेंद्र बाबू क सवाल क उत्तर त असल मे नेता प्रतिपक्ष कए देबाक अछि जे हुनकर अनुमतिक बिना एतबा पैघ प्रस्ताव सदन मे पेश कोना भेल। निश्चित रूप स सिद्दीकी एकरा लेल जिम्मेदार छथि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
सिराहा जिला
सिराहा जिला नेपालक पूर्वाञ्चल विकास क्षेत्रक सगरमाथा अञ्चलमे पूर्वीभागक दक्षिणी सिमानामे रहल जिला छी । ई जिलाक पूर्वमे सप्तरी जिला (बलान नदी), पश्चिममे धनुषा जिला (कमला नदी), उत्तरमे उदयपुर जिला (चुरे पहाड) तथा दक्षिणमे भारतक बिहार प्रदेश अवस्थित अछि । सिराहा जिला सगरमाथा अञ्चलक सब सँ कम क्षेत्रफल आ बेसी जनघनत्व भेल जिला छी । एतय प्राकृतिक रूपमे उत्तरी भेगमे उच्च, निर्मल जमीन बेसी अछि तहिने दक्षिणी भेगमे होंच आ समथर जमीन बेसी अछि । ई जिलाके १० गाउँपालिका, आ ६ नगरपालिका आ प्रतिनिधि सभाक लेल ४ निर्वाचन क्षेत्रमे विभाजन कएल गेल अछि ।
इतिहाससंपादित करें
भौगालिक अवस्थासंपादित करें
- जिलाक क्षेत्रफल: १,२२८ वर्ग किलोमिटर
- अक्षांश: २६ डिग्री ३३" सँ २६ डिग्री ५५" उत्तर
- देशान्तरः ८६ डिग्री ६" सँ ८६ डिग्री २६" पूर्व
- उचाई: समुन्द्री सतह सँ ७६ मिटर सँ ८८५ मिटरधरि।
- औषत लम्बाई: ४२.४ किलोमिटर
- जिला सदरमुकाम: सिराहा नगरपालिका
जिलागत निर्वाचन क्षेत्र अन्तर्गत सिराहा जिला कऽ नक्सासंपादित करें
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत सिराहा जिला कऽ नक्सा नीचा देल गेल अछि। [१]
सन्दर्भ सामग्रीसभसंपादित करें
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
जन्तु विज्ञान
जन्तु विज्ञान या जन्तु शास्त्र (Zoology / Animal Biology) जीव विज्ञानक ओ शाखा छी जाहिमे जन्तु जगत केर सम्बन्धमे वैज्ञानिक अध्ययन कएल जाइत अछि । जीव विज्ञान केर एहि शाखाक अन्तर्गत कोनहु जिबैत (Extant) वा विलुप्त (Extinct) जन्तुक शरीर रचना, शरीर क्रिया, भ्रुणविज्ञान, क्रमिक उद्विकाश, अभिज्ञान (पहिचान), जैव वर्गीकरण आ पारिस्थितिक तन्त्रमे ओहि जन्तुक योगदान आदिक अध्ययन कएल जाइत अछि ।
प्राणीक परिभाषा[सम्पादन करी]
प्राणीक परिभाषा बहुतेक प्रकार सँ कएल गेल अछि । किछ लोग प्राणी एहन जीव के कहैत अछि जे कार्बोहाइड्रेट, प्रोटिन आ वसाक सृजन तँ नै करैत अछि, मुदा जीवनयापनक लेल एहि पर निर्भर करैत अछि । ई पदार्थसभ के प्राणी बाह्य स्रोत सँ प्राप्त करैत अछि । एकर सृजन करैवाला पादप जातिक जीव होइत अछि, जे अकार्बनिक स्रोत सँ प्राप्त पदार्थसभ सँ एकर सृजन करैत अछि ।


text:
नवका- पुरनका लेख सर्च करु...
बाहुबली के सबक...
आओर एहि बेर बाहुबली नेता सभ अपने नहिं ठाड़ भेलाह तं पत्नी के टिकट दिलबा देलखिन्ह. पप्पू यादव के देखऔ . हिनकर मां आओर पत्नी दुनु चुनाव मैदान मे छलीह. मुदा लोक हिनका नकारि देलखिन्ह. लाठी के बल पर कहिआ तक राजनीति करब. पप्पू यादव के पत्नी रंजीता रंजन सुपौल सं ठाड़ छलीह . हिनका जेडीयू के विश्वमोहन कुमार सं हार के मुंह देखय पड़लन्हि. हिनके जका पप्पूजी के मां शांति प्रिया पूर्णिया सं निर्दलीय चुनाव मैदान मे छलीह मुदा जीत हिनका सेहो नहिं मिललन्हि पप्पूजी जकां मिथिलांचल के एकटा आओर बाहुबली नेता छथिन्ह आनन्द मोहन. हिनकर पत्नी लवली आनंद सेहो शिवहर सं चुनाव लड़ि रहल छलीह. मुदा बीजेपी के रमा देवी के सामने हिनकर किछ नहिं चललन्हि.
रामविलास पासवान जीक पार्टी के बाहुबली नेता सूरजभान सिंह सेहो अपन पत्नी वीणा देवी के ठाड़ कएने छलखिन्ह नवादा सं. मुदा ओहो हारि गेलीह.
ओना एहि हिसाब सं देखल जाए त बिहार मे बाहुबली के हार मे सभ सं बड़का हार मो. शहाबुद्दीन के अछि. कहल जाएत छल सिवान मे शहाबुद्दीन के सिक्का चलैत अछि. शहाबुद्दीन के मर्जी के बिना पत्ता नहिं खरकैत अछि. मुदा आरजेडी के ई बाहुबली सांसद जखन अपने नहिं लड़ि पएला त अपन पत्नी हेना शहाब के ठाड़ क देलखिन्ह. हिनका जीताबय लेल पार्टी प्रमुख लालू यादवजी एड़ी-चोटी के जोर लगा देलखिन्ह. मुदा ओ अपने केहुना कs एक ठाम सं जीत पएलाह. एहि ठाम सं निर्दलीय ओमप्रकाश यादव जीतय मे कामयाब रहलाह. शहाबुद्दीन के तिस्लिम तार- तार भ गेल.
एहि लेल अहां कहि सकय छी जे एहि बेर लोक साफ -सुथरा काज करय वाला लोक के वोट देलखिन्ह. ओ साफ क देलखिन्ह कि पब्लिक सभ जानैत अछि. अहां पब्लिक के बेसि देर तक आंखि मे धूल नहिं झोंकि सकय छी. त जय हो मतदाता राजा के. असली किंग मेकर के.
2 टिप्पणियां:
NAMASKAAR ,जवाब देंहटाएं
ham ahan,k baat s,a sahmat chhi . ehi ber MATDATA lokani sach me sahi-aa-satik nirnay lebaak koshish kaylani. ehi,k lel JANTA lokain DHANYAWAAD KE patra chhati.
prabandha
Dhanyawad Prabhandh jee> Baahubali ke sabak seekhaabai ke maamla me ehi ber ke chunaav ekta misaal bani jaayat... aur aagaa seho lok aapraadhik pravriti ke neta ke ehina sabak seekhaaotजवाब देंहटाएं
shukriya


text:
नई दिल्ली। केंद्र प्रयोजित निर्मल भारत अभियान मे एहि बेर बिहारक 634 टा ग्राम पंचायतक चयन भेल अछि। एहि लेल अधिसूचना आ पंचायतक घोषणा केंद्र सरकार कए देलक अछि। एहि बेरक खास गप इ अछि जे पहिल बेर केंद्र सरकार एतेक पैघ संख्या मे पंचायतक चयन केलक अछि। ज्ञात होय की जहिया (2003-2012) स इ अभियान शुरू भेल छल तहिया से आय धरि एहि अभियान क तहत ख़ाली 223 गाम कए “निर्मल ग्राम पंचायत” पुरष्कार भेटल छल। सबसे पैघ गप इ अछि जे एहि बेरक चुनाव मे केंद्र सरकार बिहारक 38 जिला क सभटा प्रखंड क ध्यान मे राखलक अछि। करीब सभ प्रखंड से एक-एक टा गाम कए निर्मल भारत अभियान मे शामिल कएल गेल छल। बता दी जे एहि बेरक निर्मल ग्राम पंचायतक पुरष्कार क तहत प्रत्येक गाम कए शौचालय निर्माण पर दस हज़ार टका खर्च कएल जाएत, जाही मे केंद्र सरकार से 3200, राज्य सरकार से 1400, मनरेगा से 4500 टका आ लाभार्थी से 900 टका लेल जाएत। एहि स पहिने शौचालय निर्माण पर मात्र 3300 टकाक खर्चक प्रावधान छल। एहि बेरक ग्राम पंचायत पुरष्कार क सूचि मे मुजफ्फरपुर(25 ग्राम पंचायत), पटना ( 23 ग्राम पंचायत ) आ भागलपुर ( 17 ग्राम पंचायत ) क्रमशः पहिल, दोसर आ तेसर स्थान पर अछि।
एहि चयन पर राज्य लोक स्वस्थ अभियंत्रण विभाग क मंत्री श्री चन्द्र मोहन राय जी कहलैथि जे केंद्र सरकार पहिल बेर स्वच्छता कर्यक्रम मे एतेक संख्या मे पंचायत क शामिल केलक अछि। सबसे नीक गप इ अछि जे एहि बेर एपीएल परिवार कए सेहो शौचालय निर्माणक राशि देल जा रहल अछि। एहि से राज्य सरकार कए पंचायत मे काज करबा मे मदद भेटत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
पटना । बिहार मे औद्योगिक भूमि क किल्लत स निपटबा लेल सरकार 7टा नव औद्योगिक पार्क स्थापित करबाक फैसला लेलक अछि। सरकार नालंदा, भागलपुर, बक्सर, लखीसराय, बांका, मधेपुरा और बेगूसराय कुल 7टा जिला मे 4,547 एकड़ भूमि कए अधिग्रहित करत । दोसर दिस , राज्य सरकार बिहार मे निजी औद्योगिक पार्क कए सेहो बढ़ावा देबा क नीति बना रहल अछि।
उद्योग मंत्री रेणु कुशवाहा विधानसभा मे कहलथि जे राज्य मे निवेश आकर्षित करबा लेल जमीन काफी जरूरी अछि। एहि लेल हम निवेशक क मदद करबा लेल जमीन क व्यवस्था क रहल छी। चालू वित्त वर्ष मे बिहार औद्योगिकी भूमि विकास प्राधिकार (बियाडा) 511 एकड़ भूमि क अधिग्रहण केलक अछि। एहि मे स 200 एकड़ भूमि 336 निवेशक कए सौंप देल गेल। एकर अलावा , राज्य सरकार नालंदा, भागलपुर, बक्सर, लखीसराय, बांका, मधेपुरा आ बेगूसराय मे 4,547 एकड़ अधिग्रहण करबा क योजना तैयार केलक अछि। एहि सात ठाम नव औद्योगिक पार्क स्थापित कैल जाएत । एहि बारे मे हमरा सब कए किसान क मदद क जरूरत होएत, जे एखन धरि सरकारक संग दैत एलाह अछि। एकर अलावा , राज्य सरकार क काफी जमीन बेकार पडल अछि। सरकार अपन बेकार पडल जमीन कए उपयोग मे अनबा लेल योजना बनारहल अछि।
ओ कहलथि जे उद्योग विभाग क महत्वाकांक्षी मेगा औद्योगिक पार्क सेहो अगिला वित्त वर्ष मे बनि कए तैयार भ जाएत। बिहटा मे विकसित भ रहल एहि 350 एकड़ क औद्योगिक पार्क मे भारतीय उद्योग जगत क कईटा दिग्गज कंपनी अपन ईकाइ स्थापित क रहल अछि। एहि ठाम हीरो साइकिल्स आ रेमंड प्रमुख अछि। एकर अलावा, राज्य सरकार हर जिला मे एकटा औद्योगिक क्षेत्र स्थापित करबाक फैसला लेलक अछि, जाहि मे छोट आ मध्यम स्तर क ईकाइ कए जमीन देल जाएत। उद्योग विभाग क 528 करोड़ क बजट आवंटन पर मंत्री विधानसभा मे कहलथि जे एहि बारे मे सब जिलाधिकारी कए पत्र लिखल जा चुकल अछि। हुनका 25-100 एकड़ जमीन क व्यवस्था करबा लेल कहल गेल अछि।
संगहि, राज्य सरकार बिहार मे निजी औद्योगिक ईकाइ कए सेहो प्रोत्साहित करबा मे लागल अछि। मंत्री कहलथि जे एहि संबंध मे प्रक्रिया आखिरी चरण मे अछि। जल्द एकटा नीति क एलान राज्य सरकार करत। बीतल 7 साल मे बिहार मे 3 लाख करोड़ स बेसी क निवेश प्रस्ताव आयल अछि। हालांकि, जमीन क कमी क वजह स एहि मे स ज्यादातर जमीन पर नहि उतरि सकल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
तिरहुत सरकार राजा नरेंद्र सिंह करीब 500 साल पूर्व मिथिला क आर्थिक समृद्धि लेल पग-पग पोखरि माछ-मखान क नारा देने छलाह। कालातंर मे इ आर्थिक नारा सांस्कृतिक नारा भ गेल आ बाढि स बचबा लेल बनल पोखरि महज जल संग्रह क स्थान बनि गेल। सांस्कृतिक रूप स समाज मे माछ क विशेष स्थान त एखनो अछि, मुदा माछ संग आर्थिक संबंध बहुत पहिने खत्म भ गेल। जेकर असर भेल जे छोट-पैघ सब तरहक अवसर पर माछक लेन-देन अनिवार्य रूप स होइत रहल मुदा एकर खपत क तुलना मे उत्पादन लगातार कम होइत गेल। मिथिला सांस्कृतिक रूप स त धनि रहल मुदा आर्थिक रूप स गरीब होइत गेल। आइ स्थिति इ अछि जे मिथिला मे आंध्रप्रदेश आओर देश क अन्य भाग स माछ आयात कैल जा रहल अछि। एकरा प्रशासनिक असफलता कही या जनता क उदासीनता मुदा इ अछि मिथिला क दुर्भाग्य जे सब किछु रहैत इ क्षेत्र भीखमंगा बनल अछि। जखनकि माछ उत्पादन क मामला मे असगर दरभंगा प्रक्षेत्र पूरा बिहार कए आत्मनिर्भर बनेबा क क्षमता रखैत अछि। मुदा आइ दरभंगा प्रक्षेत्र अपन इलाका क उपभोक्ता क जरूरत पूरा करि पेबा मे असक्षम भ चुकल अछि। माछ आ पोखरिक संबंध पर प्रस्तुत अछि इसमाद क संपादक कुमुद सिंह आ पत्रकार आशीष झा क शोधपरक आलेख। – समदिया
20 हजार पोखरि मे स मात्र 6441 मे भ रहल अछि माछ क उत्पादन
7442.30 हेक्टेयर क्षेत्रफल मे बनल पोखरि स महज 33.15 हजार मीट्रिक टन उत्पादन
दरभंगा प्रक्षेत्र मे भ रहल अछि अनुमानित लक्ष्य क केवल 70 प्रतिशत उत्पादन
लगभग 58 प्रतिशत अपन उपभोक्ता क जरूरत पूरा करबा मे सक्षम अछि दरभंगा
उत्तर बिहार कए माछ क जीरा मे आत्मनिर्भर बना देने अछि दरभंगा प्रक्षेत्र
हाल मे भेल एकटा सर्वेक्षण क अनुसार, दरभंगा प्रक्षेत्र (मधुबनी, दरभंगा और समस्तीपुर)क अतर्गत लगभग बीस हजार पोखरि अछि। जाहि मे स फिलहाल केवल 6441 टा पोखरि मे माछ पोसल जा रहल अछि। जखन कि 13 हजार स बेसी पोखरि एखनो माछ क बाट ताकि रहल अछि। अगर एहि पोखरि सब मे माछक उत्पादन शुरू भ जाइत अछि त निश्चित रूप स प्रदेश माछ उत्पादन क मामला मे आत्मनिर्भर भ जाएत। आंकड़ा क अनुसार दरभंगा प्रक्षेत्र क 7442.30 हेक्टेयर क्षेत्रफल मे बनल पोखरि स 33.15 हजार मीट्रिक टन माछ क उत्पादन होइत अछि, जे आंध्र क मुकाबले त गप छोडू, राज्य सरकार द्वारा निर्धारित लक्ष्य 46.24 हजार मीट्रिक टन स काफी कम अछि। फलस्वरूप अनुमानित लक्ष्य क केवल 70 प्रतिशत ह उत्पादन भ पाबि रहल अछि। जे लगभग 58 प्रतिशत उपभोक्ता क जरूरत पूरा करबा मे सक्षम अछि। सामान्य भाषा मे कही त एकटा त किछु पोखरि मे माछ उत्पादन भ रहल अछि आ जाहि मे भ रहल अछि ताहू मे ठीक मात्रा मे उत्पादन नहि भ रहल अछि। जखन कि मिथिला क पोखरि मे रेहु, कतला, निर्गल (नैनी), कॉमन कॉर्प, ग्रास कॉर्प आ सिल्वर कॉर्प सन माछ क नीक उत्पादन कैल जा सकैत अछि। आश्चर्य क गप इ जे माछ क उत्पादन तखन नहि भ रहल अछि जखन पोखरि संगहि माछ क बीज अर्थात जीरा क उत्पादन क मामला मे दरभंगा प्रक्षेत्र उत्तर बिहार कए आत्मनिर्भर बना देने अछि। एखन दरभंगा प्रक्षेत्र क अंतर्गत मत्स्य पालन केंद्र क संख्या पच्चीस क करीब अछि, जाहि स 128 मिलियन फ्राई (मछली जीरा) क उत्पादन होइत अछि।
एहन मे त लगैत अछि जे महादेवे तय करताह जे माछ उत्पादन क मामला मे प्रदेश कहिया धरि आत्मनिर्भर भ सकत। जानकारक कहब अछि जे पोखरि क संख्या मे लगातार आबि रहल कमी आ माछ खेनिहारक संख्या मे भ रहल वृद्धि क सापेक्ष मे माछ उत्पादन लेल निर्धारित नीतिक घोर अभाव अछि। नहि त खपत क अनुकूल राज्य सरकार द्वारा लक्ष्य निर्धारित कैल जाइत अछि आओर नहि पोखरि कए भरबा स बचेबा लेल ओकर अधिग्रहण भ रहल अछि। वर्तमान मे जाहि पोखरि मे माछ क उत्पादन कैल जा रहल अछि ओ पोखरि स जुडल किसान कए राज्य सरकार क विभिन्न योजना क अंतर्गत सुविधा तक नहि भेट रहल अछि। हुनकर समझ पोखरिक सफाई, माछ फसल बीमा क अभाव, उत्पादन क नव तकनीक क सुलभ जानकारी आदि पैघ समस्या अछि। सरकारी नीतिक अभाव एहन अछि जे माछ उत्पादन क प्रति किसान क उदासीनता बढ़ल जा रहल अछि आ किसान परंपरागत तकनीक स माछ क उत्पादन करबा लेल विवश छथि।
माछ उत्पादन क प्रति घटैत रुझान क पाछु पोखरिक बंदोबस्ती प्रक्रिया सेहो जिम्मेदार अछि। आंकडा पर गौर करि त दरभंगा प्रक्षेत्र मे नव बंदोबस्ती लागू भेलाक बाद स माछ क उत्पादन क दर क्षमता क लगभग आधा भ गेल अछि। उत्पादकता क दृष्टि स एहि पोखरि क उत्पादन क्षमता लगभग 60.5 हजार मीट्रिक टन हेआक चाहैत छल, आ एहि क्षेत्र मे लगभग 56 हजार मीट्रिक टन मछली क खपत अछि। एहन मे इ सहजता स बुझल जा सकैत अछि जे एतबो पोखरि मे अगर सही तरीका स माछ क उत्पादन कैल जाइत त कम स कम दरभंगा प्रक्षेत्र मे बाहर स माछ मंगेबाक मजबूरी नहि रहत। अगर शेष पोखरि मे माछ क उत्पादन सही तरीका स शुरू भ जाएत त मिथिला क इ क्षेत्र आर्थिक रूप स एतबा समृद्ध भ जाएत जेकर कल्पना मात्र रोमांचित क सकैत अछि। खाली पडल पोखरि आ निर्धारित लक्ष्य क अनुकूल माछ क उत्पादन नहि हेबा पर दरभंगा प्रक्षेत्र क मत्स्य प्रसार पदाधिकारी कहला जे क्षेत्र क किसान अर्ध सघन अथवा सघन उत्पादन क पद्धति कए नहि अपना सकलाह अछि। परंपरागत तकनीक क इस्तेमाल एहि ठाम एखनो भ रहल अछि, ताहि कारण स पैघ-पैघ पोखरि स समुचित उत्पादन नहि भ पाबि रहल अछि। एहन मे निर्धारित लक्ष्य कए प्राप्त करब कठिन अछि। उत्पादन मे आंध्र स मुकाबला करबा लेल वैज्ञानिक पद्धति कए अपनेबाक जरूरत अछि तखन जा कए ओ लक्ष्य हासिल भ सकैत अछि। ओना ओ सेहो मानलथि जे प्रदेश क विभिन्न क्षेत्र मे माछ क आपूर्ति करबाक इतिहास रखनिहार दरभंगा प्रक्षेत्र फिलहाल अपना खेबा लेल आंध्रप्रदेश समेत देश क अन्य प्रदेश क माछ पर आश्रित भ गेल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
Thursday, April 12, 2012
शालीनता :: जगदीश मण्डल
शालीनता
विद्या व्यक्तिकेँ विनम्र बनबैत अछि। ओकर अन्तरंगक स्तरकेँ ऊपर उठबैत अछि। शिक्षा कतौ भेट सकैत अछि मुदा विद्याक सूत्र कतौ-कतौ भेटैत अछि। जइ व्यक्तिकेँ विद्याक सूत्र भेट जाइत ओइ व्यक्तिक काया-कल्प भऽ जाइत। छान्दोग्य उपनिषदक छठम प्रपाठमे उद्दालक आ श्वेतकेतुक संवाद अछि।
विद्यालयक परीक्षा पास कऽ श्वेतकेतु आएल। मुदा ने ओकर आत्म परिष्कृत भेल आ ने उदंडता कमल। जइसँ श्वेतकेतुक पिता उद्दालककेँ दुख भेलनि। खिसिया कऽ कहलखिन- “अगर व्यक्तित्वमे शालीनताक समावेश नै भेल तँ अनेरे कियो किअए पढ़ैमे समए नष्ट करत?”
महसूस करैत श्वेतकेतु कहलकनि- “अगर ई रहस्य जँ हमर शिक्षक जनितथि तँ जिनगी भरि शिक्षके किएक रहितथि वा तँ ऋृषि बनितथि वा द्रष्टा।”
श्वेतकेतुक विचार सुनि पिता मने-मन सोचए लगलथि जे पुत्रक प्रति पितोक दायित्व होइत। एकटा गुलरिक फड़ आनि उद्दालक फोड़लनि। गुलरिक भीतरमे छोट-छोट अनेको बीआ छलै। ओइ बीआकेँ देखबैत कहलखिन- “ऐ नान्हि-नान्हिटा बीआक भीतर विशाल वृक्ष छिपल अछि। तहिना जकरा आत्म-ज्ञान भऽ जाइत छै ओ वृक्षे सदृश विकासो करै छै आ फड़बो-फुलेबो करै अछि। तोहँू ओइ तत्वकेँ चिन्हह।”
Subscribe to: Post Comments (Atom)


text:
Thursday, April 12, 2012
प्रतिभा :: जगदीश मण्डल
प्रतिभा
डाॅक्टर राममनोहर लोहिया जेहने विद्वान तेहने देशभक्त रहथि। देश-प्रेमक विचार पितासँ विरासतमे भेटल रहनि। ततबे नै ओहने मस्त-मौला सेहो रहथि। सदिखन चिन्तन आ आनन्दमे जिनगी बितबैत रहथि। विदेशसँ अबैकाल मद्रास बन्दरगाहपर जहाजसँ उतरलथि। कलकत्ता जेबाक छलनि। मुदा संगमे टिकटोक पाइ नै रहनि। बिना भाड़ा देने केना जइतथि। बंदरगाहसँ उतरि सोझे हिन्दू अखबारक कार्यालयमे जा सम्पादककेँ कहलखिन- “अहाँ पत्रिका लेल हम दूटा लेख देब।”
सम्पादक कहलकनि- “लाउ कहाँ अछि।”
लेख तँ लिखल छलनि नै, कहलखिन- “कागज-कलम दिअ अखने लिख कऽ दइ छी।”
लोहिया जीक जबाब सुनि सम्पादक टकर-टकर मुँह देखए लगलनि। तखन डाॅक्टर लोहिया अपन वास्तविक कारण बता देलखिन। कारण बुझलाक बाद सम्पादकजी बैसबोक आ लिखबोक ओरियान कऽ देलकनि। किछु घंटाक उपरान्त दुनू लेख तैयार कऽ लोहियाजी दऽ देलखिन।
दुनू लेख पढ़ि सम्पादक गुम्म भऽ मने-मन हुनक प्रतिभाक प्रशंसा करए लगलखिन।ज्ञानक महत्ता सर्वोपरि अछि। ई बूझि एक्को क्षण व्यर्थ गमेबाक चेष्टा नै करक चाही। सदिखन अपनाकेँ नीक काजमे लगौने रहक चाही।
Subscribe to: Post Comments (Atom)


text:
सङ्घ-शासित जनजातीय क्षेत्र
संघीय शासित कबायली इलाका (फाटा) पाकिस्तान क एक सूबा आ क्षेत्र छी।
आकृति:पाकिस्तान क सियासत पाकिस्तान क क़बायली इलाका जात चारो सओ-बूं सँ अलिहदा हैसीयत रखैत अछी आर ई वफ़ाक़ क ज़ेर इंतिज़ाम छी। क़बायली इलाका जात २७ हज़ार २२० मरब्बा किलोमीटर क इलाका पर फैलल अछी जे सूबा सरहद सँ मुनसलिक अछी।
मग़रिब मे क़बायली इलाका जात क सरहद अफ़ग़ानिस्तान सँ मिलैत अछी जत डीवरुणड लाइन ओकरा अफ़ग़ानिस्तान सँ अलग करैत अछी। क़बायली इलाका जात क मशरिक़ मे पंजाब आर सूबा सरहद आर जनूब मे सूबा ब्लोचिस्तान अछी।
२०००ए के मुताबिक क़बायली इलाका जात क कुल आबादी ३३ लाख ४१ हज़ार ७० अछी जे पाकिस्तान क कुल आबादी क तक़रीबअन् २ फ़ीसद बनईत अछी।
क़बायली इलाका ई ७ एजैंसीसभ/अज़ला पर मुशतमिल अछी:
एकर अलावा पिशावर, टॉनिक, बनूं, कोहएट आर डेरा इस्माईल ख़ान सँ मलहक़ा क़बायली इलाका सेहो मौजूद अछी।
क़बायली इलाका जात क अहम शहरसभ मे मीर एन शाह, बइजूड़, वानअ आर दर्राह बाज़ार शामिल अछी।
मुताल्लका मज़ामीन[सम्पादन करी]
पाकिस्तान क इंतिज़ामी अका अयां
आकृति:पाकिस्तान क सयासी तक़सीम गलगत बलतसतान
ज़मुरा:पाकिस्तान क क़बायली इलाका


text:
दरभंगा,मिथिला मिरर-मणिकांत झा/न्यूज डेस्कः दरभंगा जिलाक मब्बी ओपीक सिमरा-नेहालपुर पंचायतक गेहुंमी गाम मे एकहि परिवारक तीन गोट सहोदर भाई-बहिनक मृत्यु नदी मे डूबला सं भय गेल। गेहुंमी गामक शंकर बैठा’क 15 वर्षीय पुत्री आशु कुमारी, 13 वर्षीय पुत्री अंशु कुमारी आ 11 वर्षीय पुत्र अमित कुमार अधवारा समूहक बागमती नदी सं गिल्ल माटी लेवाक लेल गेल छलथि मुदा संतुलन नहि रलहाक कारणें एकटा बच्चाक पैर पिछैड़ गेल आ ओ नदी मे खसी पड़ल।
नदी मे खसल बच्चा कें निकालवाक लेल एक-एक कऽ दुनू बच्चा पानि मे उतैर गेल आ अंततः तीनू सहोदरक गर्दनाक मृत्यु पाइन मे डूबला सं भय गेलैक। घटनाक बाद आपदा प्रबंधन विभागक अधिकारी रविन्द्र कुमार कहला जे पीडि़त परिवार कें मुख्यमंत्री राहत कोष सं सहायता कैल जायत संगहि लाशक पोस्टमार्टम भेलाक उपरांत अपदा प्रबंधन विभाग सेहो अपना दिस सं पीडि़त परिवार कें हर संभव मदद करवाक लेल तैयार अछि। अहि घटनाक बाद आस-पासक गाम मे महौल तनाव पूर्ण बनल अछि।
दरभंगाक गेहुंमी गांवमे एकहि परिवारक तीन गोट बच्चाक डूबला सं मृत्यु
दरभंगा,मिथिला मिरर-मणिकांत झा/न्यूज डेस्कः दरभंगा जिलाक मब्बी ओपीक सिमरा-नेहालपुर पंचायतक गेहुंमी गाम मे एकहि परिवारक तीन गोट सहोदर भाई-बहिनक मृत्यु नदी मे डूबला सं भय गेल। गेहुंमी गामक शंकर बैठा’क 15 वर्षीय पुत्री आशु कुमारी, 13 वर्षीय पुत्री अंशु कुमारी आ 11 वर्षीय पुत्र अमित कुमार अधवारा समूहक बागमती नदी सं गिल्ल माटी लेवाक लेल गेल छलथि मुदा संतुलन नहि रलहाक कारणें एकटा बच्चाक पैर पिछैड़ गेल आ ओ नदी मे खसी पड़ल।


text:
बहुआयामी प्रतिभाक धनी धीरेन्द्र प्रेमर्षि सँ चंदन कुमार झा द्वारा लेल गेल ऑनलाइन साक्षात्कारक मुख्य अंशः
अहाँ नेपाल मे विभिन्न रेडियो आ टेलिविजन कार्यक्रम सँ जुड़ल छी. नेपालक मैथिली पत्रकारिताक वर्तमान स्थितिक संबंध मे किछु जानकारी दिअ'. एकर भविष्यक मादेँ सेहो कहू?
नेपाल मे मैथिली पत्रकारिताक फलक एखन बेस विस्तृत भेल छैक. एहि मे एमहर आबि बहुतो गोटे जुड़ि गेल छथि. कतेको गोटे केँ रोजीरोटीक प्रमुख आधार सेहो मैथिली भाषा सँ सम्बन्धित रेडियो, टेलिभिजन एवं पत्रपत्रिका भऽ गेल छैक. खास कऽ मिथिलाक हरेक शहर-बजार मे एफएम रेडियोसभक स्थापना आ तकर प्रसारणक भाषा मैथिली भेला सँ प्रयोगक हिसाबेँ नेपालक सम्पूर्ण मिथिला मैथिलीमय बुझाइत छैक. एहि आधार पर मैथिली कमोवेश रोजगारीक भाषा सेहो बनि गेल अछि. मुदा समग्र मे जँ देखल जाए तँ 'नाक तँ सोन नहि आ सोन तँ नाक नहि' वला अवस्था छैक. जहिया मैथिल युवासभ मे अपन भाषा-संस्कृतिक लेल बहुत किछु करबाक उत्साह देखल जाइत छलैक तहिया किछु करबाक जगहे नहि छलैक, आब जखन कि जगह सभ बनलैक अछि तँ ओ उत्साह नहि देखल जा रहल छैक. अधिकांश सन्दर्भ मे मैथिली मात्र पेट भरबाक जरिया बनिकऽ रहि गेल सन बुझाइत अछि. पहिने अधिकांश मैथिल 'मैथिली'क लेल पत्रकारिता, साहित्य, सङ्गीत, मैथिली पठन-पाठन सन क्षेत्र सँ जुड़ल रहैत छलाह, एखन एहि क्षेत्रसभक माध्यमेँ मूल धार मे प्रवेश करबाक लेल मैथिलीक प्रयोगटा कएल जा रहल छैक. मुदा चाहे कोनो बहन्ने हो- मैथिली सँ लोकक जुड़ाव बढ़ि रहल छैक. एहि सँ जुड़ैत गेला पर एकरा सङ्गे लोकक आत्मिक जुड़ाव सेहो बढ़बे करतैक. तेँ मैथिलीक भविष्य हम उज्ज्वल देखैत छी.
अहाँ मैथिली साहित्यकारक रूप मे सेहो बेस प्रतिष्ठित छी. अपन साहित्यिक यात्राक संबंध मे किछु जानकारी दिअ'?
हमरा गायक बनबाक लौल साहित्यकार बनौलक. गायन आ अभिनय मे रूचि आ दखल रहए. मैट्रिकक पढाइ धरि जाबत गाम (बस्तीपुर-गोविन्दपुर, सिरहा, नेपाल) पर रही, ताबत हम बड्ड लजकोटर रही. कारण जे गायन आ अभिनय क्षेत्रक एक सँ एक धुरन्धर आ विद्वान सभ गाम मे रहथि. हुनकासभक आगाँ हम अपना केँ बहुत कमजोर पबैत रही. मुदा जखन कृषि मे इन्टरमीडिएट करबाक लेल हम यूपीक शोहरतगढ़ पहुँचलहुँ तँ सङ्गीसभक बीच आ कालेज मे गायकक रूप मे लोकप्रिय भऽ गेलहुँ. अठारहे वर्षक उम्र मे हम सरकारी नोकरी सेहो धऽ लेलहुँ, जाहि मे हमर पोष्टिङ नेपालक अति दुर्गम स्थान हुम्ला कऽ देल गेल. ओहूठाम हमर गायकीक नीक प्रशंसा होबऽ लागल. तहिया हम मूलतः हिन्दी आ नेपाली गीतसभ गबैत रही. मैथिली प्रति कोनो आकर्षण नहि रहए. मुदा हम मैथिल छी आ मैथिली हमर भाषा अछि से चेतना भरिसक कतहु नीके जकाँ जड़ि गाड़ने छल. ई बात हमर सङ्गीयोसाथी सभ जनैत छल. से एक दिन एकटा सङ्गी कहलक जे तोँ रेडियो नेपाल मे जा कऽ किए गीत नइ रेकर्ड करबै छेँ, ओइ मे तँ तोहर मातृभाषा मैथिलीयो मे गीत दै छै आ गीत गाबऽ अएबाक लेल आह्वानो करै छै! एतबा जानकारी भेटलाक बाद ओही मित्रक सङ्ग रेडियो नेपालक ओ फुलबारी कार्यक्रम सुनलहुँ जाहि मे विभिन्न भाषाक गीतक सङहि कोनो चौधरी द्वारा गाएल एकटा मैथिली गीत सेहो बाजल रहैक. ओकर बोल हमरा एखनो मोने अछि- भौजी यै, अहाँ किए रुसि गेलियै यै! हम ई गीत मे रहल आवाज आ अपन आवाज बीच मोनेमोन तुलना कएलहुँ. हमर मोन अहङ्कार देखौलक जे अइ सँ नीक तँ हमहीँ गाबि लेब. तकरा बाद हम गीत गएबाक लेल काठमाण्डू जएबाक योजना बनबऽ लगलहुँ. मुदा रेकर्ड करएबाक लेल कोनो नव गीत भेनाइ आवश्यक छलैक. हम जाहिठाम रही ताहिठाम ई सम्भव नहि छल. जँ गाम आबिकऽ नव गीतक तकतियान वा जोगाड़ करी तँ सेहो असम्भवे प्रायः छल. किएक तँ हमर दरमाहा रहए डेढ़ हजार टका आ एकबेर गाम जाए-आबऽ के किराया करीब दस हजार टका. तेँ सोचलहुँ जे अपने लिखबाक प्रयत्न करबाक चाही. गीत केहन हेबाक चाही से मार्गदर्शन हमरा चौधरीजीक गीत सुनिकऽ भेटिए गेल रहए. लगभग रेडियो मे सुनलाहा ओही गीत केँ गुरु मानि हम लिखबाक प्रयत्न कएलहुँ. लिखैत-लिखैत लिखा गेल- तोहर गगरी सँ पानी छिलकल जाइ. आइ जखन हम देखैत छी तँ एहि गीतक कोनोटा साहित्यिक मूल्य नहि छैक. मुदा हम लीखि सकैत छी से आत्मविश्वास हमरा उएह गीत देलक. बाद मे जखन हम बदली भऽकऽ हुम्ला सँ जनकपुर अएलहुँ तँ डा. धीरेन्द्र, महेन्द्र मलङ्गिया, योगेन्द्र साह 'नेपाली', डा. राजेन्द्र विमल, भुवनेश्वर पाथेय आदिक छाँह आ मार्गदर्शन भेटल. हमरा मोन पडैए वि.सं. २०४६ सालक मैथिली विकास दिवस, जकर आयोजन मिथिला नाट्यकला परिषद (मिनाप) प्रत्येक वर्ष करैत छल. ओहि मे कविगोष्ठीक संयोजक डा. धीरेन्द्र छलाह. हुनका लग कविता 3 दिन पहिने बुझा देल गेल छलैक. हमहुँ अपन कविता देने रहियैक. वाचन काल मे जखन कविता हाथ मे पड़ल तँ पूरा पन्ना लालोलाल छल. उएह ललका सुधारात्मक चिह्न सभ हमरा लेल मैथिली भाषा, साहित्य आ व्याकरणक गुरुमन्त्र बनि गेल. ओही आधार पर हम अपन लेखन केँ दिशा देबऽ लगलहुँ. हम अपन समकालीन मित्र सभ श्यामसुन्दर शशि, धर्मेन्द्र विह्वल, विपिनकुमार साह, रमेश रञ्जन, विनोदानन्द, सुनील मल्लिक आदिक सङ्ग परस्पर स्वच्छ प्रतिस्पर्धाक भावना सँ साहित्य-सृजन मे लागल रहलहुँ आ अग्रज साहित्यकार सभक अनवरत मार्गदर्शन पबैत रहलहुँ. जनकपुर हम एक वर्ष रहलहुँ. ई एक वर्ष हमर 'सभक' लगभग सर्वाधिक सक्रिय समय छल. मिनापक सेहो स्वयंसेवकीय गतिविधि एही समय मे सभ सँ बेसी भेल छलैक. हम सभ मैथिली सांस्कृतिक आ साहित्यिक कार्यक्रम केँ व्यापक बनएबाक सन्दर्भ मे जनकपुर क्षेत्रक गामगाम धाङि देने रहियैक.
एहीबीच हमर बदली पुनः काठमाण्डू भऽ गेल. हमरा बस स्टैण्ड धरि छोड़ऽ लेल कम सँ कम पचास गोटे आएल रहथि. विदा करैत काल मिनापक तत्कालीन अध्यक्ष योगेन्द्र साह 'नेपाली' जी कहलनि- धीरेन्द्रजी, अहाँ मैथिलीक राजदूत बनि कऽ काठमाण्डू जा रहल छी. काठमाण्डू अएलाक बाद घोर प्रतिकूल अवस्था मे सेहो हुनकर ओ वाक्य हमर कान मे गुञ्जैत रहैत छल आ हमरा मिथिला-मैथिली केँ आगाँ बढ़बैवला जे कोनो रस्ता नजर अबैत छल ओहि मे आगाँ बढ़ि जाइत रही. मैथिली केँ लऽकऽ आगाँ बढ़ैत रहबाक इएह उपक्रम हमर साहित्यिक यात्रा वा सृजन-यात्रा छी जे साहित्यक सङ्ग-सङ्ग सङ्गीत, अभिनय आ सञ्चार मे सेहो निरन्तर जारी अछि.
नेपाल मे मिथिला-मैथिली सँ जुड़ल गतिविधि सभ मे अहाँ सेहो सक्रिय रहैत छी से नेपाल मे पृथक मिथिला राज्यक अलावे आर कोन-कोन प्रमुख मुद्दा छैक जाहि पर आंदोलन भऽ रहल छैक?
पृथक मिथिला राज्य नेपालीय मिथिलाक मूल माङ छैक जकाँ हमरा नहि लगैत अछि. ई तँ जखन राज्यक पुनर्संरचनाक बात आबऽ लगलैक तखन नीकजकाँ उठल विषय छियैक. जखन अन्यान्य प्रान्त बनत तँ ऐतिहासिक, भाषिक, सांस्कृतिक, भौगोलिक, आर्थिक आदि सभ दृष्टिएँ नेपाल मे सभ सँ बेसी निजत्ववला मिथिला-मैथिलीक विषय कोना कात रहि सकैत अछि, से मात्र मिथिला राज्य आन्दोलनक मूल कारक छैक. मुदा मिथिलाक जे बनल-बनाएल आधार सभ छैक, तकरा अक्षुण्ण रखबाक लेल भाषिक-सांस्कृतिक पहिचान आ सम्मान एहिठामक मूल मुद्दा छैक. एहि क्रम मे शिक्षा, सञ्चारसन क्षेत्र मे एकरा व्यापक बनबैत जएबाक तथा आमजन मे मैथिलीक व्यवहार पर गौरव करबाक वातावरण बनल रहैक ताहि दिशा मे हमरासभक काज केन्द्रित रहैत अछि. एकरा लेल हम सभ साहित्य-सङ्गीत-सञ्चार आदि यावत सृजन-संयन्त्र केँ सिढ़ी बना क्रियाशील छी.
पछिला समय मे नेपाल मे मैथिली केँ ओछ देखएबाक लेल राज्य पक्ष आ बिकौआ सभ द्वारा विभिन्न कुचक्र सभ शुरू भऽ गेल छैक. एतबा दिन तँ खालि हिन्दी सँ एकरा झँपबाक प्रयत्न कएल जाइत छलैक मुदा आब तँ गङ्गापारक भाषा मगही केँ पर्यन्त एक्के बेर बनरछड़पी करबाकऽ विभिन्न नाम पर स्थापित करबाक प्रयत्न भऽ रहल छैक. सङहि मैथिलीक नाम पर सर्वाधिक सरकारी अवसर प्राप्त कएनिहार कतेको व्यक्ति सेहो समय-समय पर जातिक नाम पर मैथिलीक घेँट रेतबा सँ नहि चुकैत छथि. एहि सभ लुचपनी केँ नाङट करबा दिस सेहो हमरा सभक अभियान चलैत रहल अछि.
नेपाल मे मैथिली सिनेमा आ' संगीत जगत भारतक मिथिलाक अपेक्षा बेसी सक्रिय बुझाइत अछि. एकटा कलाकारक रूप मे अहाँ एकरा कतेक गुणवत्तापूर्ण देखैत छी?
भारतक अपेक्षा नेपाल मे सिनेमा आ सङ्गीत मे सक्रियता देखाइतटा छैक, मुदा असल मे अवस्था से नहि छैक. सक्रियता बेसी ओही पार छैक. जँ मैथिली मे सिनेमाक बात करब तँ एखन धरि दुनू पार लौल मात्र पूरा कएल जा रहल छैक. साधना वा सृजनाक प्रतिरूप हमरा एखनधरिक कोनोटा मैथिली फिल्म मे देखबा मे नहि आएल अछि. मुरलीधर निर्देशित 'सस्ता जिनगी महग सेनुर' आ 'साजनके अङ्गना मे सोलह सिङ्गार' सहित किछु फिल्म सीमित स्रोत-साधन मे कएल गेल इमानदार प्रयास अछि.
जँ अहाँ नेपालक सक्रियता देखैत छी तँ ओकर कारण छैक नेपाल मे मैथिली दोसर सभ सँ पैघ जनसमूहक भाषा हएब. एहि कारणेँ नेपाल टेलिभिजन मे प्रजातन्त्रक पुनर्स्थापनाक बादहि सँ एकाधटाकऽ टेलिफिल्म प्रसारण होबऽ लगलैक. धीरे धीरे नेपाल मे कैमरा आदि फिल्म निर्माणक उपकरण अपेक्षाकृत सस्ता भेटऽ लगलैक. बहुतो गोटे एहू माध्यम सँ हीरो बनबाक लौल पूरा करऽ लगलाह. विशुद्ध फिल्म निर्माणक हिसाबेँ बहुत कम फिल्म बनल छैक. भारत दिस जेँ कि एहनो नहि बनि रहल छैक तेँ नेपालदिसक सक्रियता उल्लेख्य बुझाइत छैक. असल मे मैथिली फिल्म बनौनिहार केँ सोचबाक चाही जे मुम्बइया मसल्लावला फिल्म मैथिलो दर्शक केँ बहुत सहजतापूर्वक उत्कृष्ट रूपमे भेटि जाइत छैक. एहन मे लोक मैथिलीक नाम पर ओकरे घसल-पिटल नकल किएक देखत?
सङ्गीतो मे किछु एहने सन अवस्था छैक. मुदा नेपाल मे सङ्गीत कम्मो सृजन होइत मौलिकता आ सृजनशीलता पर बेसी ध्यान देल जाइत छैक. खास कऽ मिथिला नाट्यकला परिषद सँ जखन हम जुड़लहुँ तँ पहिनहि सँ सङ्गीत मे सक्रिय सुनील मल्लिक आ हमरा बीच एक तरहक प्रतिस्पर्धा जकाँ चलि पड़ल. ई प्रतिस्पर्धा सङ्गीत-सृजन मे छल. हम सभ नव-नव उद्देश्यमूलक गीत सभ जुटाबी आ प्रत्येक कार्यक्रम मे प्रयत्न करी जे नव आ मौलिक गीत गाबिकऽ एक-दोसरा सँ आगाँ निकली. एहि सँ हमसभ काफी गीतक सङ्गीत करैत चलि गेलहुँ. हिन्दी गीतक पैरोड़ी केँ हमसभ पूर्णतः बहिष्कार कऽ देलियैक. बाद मे जखन हम 'हेल्लो मिथिला' चलबऽ लगलहुँ, ताहू मे मौलिक आ सृजनशील मैथिली सङ्गीतक प्रयोग आ प्रवर्द्धन पर जोड़ दैत रहलियैक. हम आ सुनील–प्रवेश एहि तरहक सङ्गीतक सृजन मे सेहो सक्रिय रहलहुँ. एकर प्रभाव नेपालक परवर्ती सङ्गीतकारसभ मे सेहो पड़लैक. फलस्वरूप मात्र अपन रचनाशीलताक कारण नेपालक सङ्गीत बेसी सक्रिय बुझाइत छैक. भारत दिस प्रतिभाक शिखर व्यक्तित्व सभ रहितो हुनका लोकनि मे एहि तरहक प्रतिबद्धताक अभावक कारण ओहि विशाल क्षेत्रक मैथिली सङ्गीत सेहो अपेक्षित रूपेँ लाभान्वित नहि भऽ पाएल अछि आ समग्र मे झूस बुझाइत अछि.
रूपा जी सेहो मैथिली गतिविधि मे सक्रिय रहैत छथि, गायिका छथि, हेल्लो मिथिला मे सेहो अहाँक संग पूरै छथि, फेर एतेक व्यस्तता के बावजूद गृहस्थी मे सामंजस्य कोना बैसबैत छियैक?
हमरा जनैत ई प्रश्न रूपाजी सँ पूछल जएबाक चाही. एकर जवाब जँ हम देब तँ ओहने अनसोहाँत लागत जेना कोनो दलित संस्थाक प्रवक्ता बाभन बनि जाए. तथापि बात जखन उठि गेल अछि तँ अपना भर सँ हम एतबए कहब जे हमर तँ आधा गृहस्थीए मैथिली आ सृजन कर्म छी. एहि मे रूपाक जे संलग्नता छनि से हमरा सभक गृहस्थीक यात्रा केँ आओर सहज आ सहयोगात्मक बना देलक अछि.
हम अनुभव करैत छी जे "हेल्लो मिथिला" मैथिली पत्रकारिता आ' रेडियो पर मैथिली कार्यक्रमक नव आयाम देलकै से भारत आ नेपाल दुनू जगह.एहि पर अहाँक की कहब अछि?
हमरा लगैत अछि जे ई बात अहाँ सभ सन सचेत मैथिली अभियानी नीक जकाँ देखि आ जानि रहल छी. हँ, एतबा हमरो बुझाइत अछि जे मैथिली सेहो समग्र मिथिला केँ सम्बोधन करबाक माध्यम भऽ सकैत छैक, मैथिली सेहो व्यापार-व्यवसायक माध्यम भऽ सकैत अछि; तकरा प्रमाणित करबा मे 'हेल्लो मिथिला' सफल रहल. प्रायः ताही कारणेँ 'हेल्लो मिथिला' क सफलताक बाद नेपाल दिस मिथिलाक प्रत्येक शहर मे अध-अध दर्जनक सङ्ख्या मे एफएम रेडियो सभ खुजऽ लागल आ ओ सभ अपन मुख्य भाषा मैथिली केँ बनौलक. ओहि सँ पहिने जँ मिथिला मे एफएम रेडियो सभ स्थापना भेल रहितैक तँ ओकर भाषा नेपाली रहितैक से निश्चित अछि. तकर प्रमाणक रूप मे जनकपुरक पत्रकारिता केँ लऽ सकैत छी. ओहि ठाम पहिने जे-जतेक पत्रिका वा अखबार बहराइत छलैक, सभक भाषा नेपाली छलैक. एहि तरहेँ कहि सकैत छी जे 'हेल्लो मिथिला' मिथिलावासी केँ अप्पन बात अप्पन भाषा मे कहबाक हिम्मत देलकैक. आइ हजारोक सङ्ख्या मे मैथिल युवा मैथिली मे बाजि-भूकिकऽ तथा तत्सम्बन्धी अन्य कार्य सँ रोजगारी एवं सम्मान पाबि रहल अछि. तहिना नेपाल आ भारत मिलाकऽ कम सँ कम आधा दर्जन आर्केष्ट्रा खूजि गेल 'हेल्लो मिथिला' नाम सँ. एहि तरहेँ 'हेल्लो मिथिला' फैलावटक दृष्टिएँ निश्चिते मैथिली पत्रकारिता आ कार्यक्रम केँ नव आयाम देलकैक. हँ, मिथिलाक माटिपानि केँ लऽकऽ ओकरा निरन्तर प्रतिष्ठित करबैत जएबाक अभियान एहि नव आयाम मे जुड़ब बाँकी छैक. एखन मैथिलीक डाढ़ि सभ जतऽ खसल, सभ मे पात पनुघल छैक. आशा अछि, धीरे धीरे ओहि सँ जड़ि सेहो बहराइत जेतैक.
अहाँ अपनो मानैत छी जे डॉ. धीरेन्द्रक व्यक्तित्व आ' साहित्य दुनू सँ अहाँ प्रभावित छी. डॉ. धीरेन्द्र सँ जुड़ल कोनो संस्मरण जे हमर पाठक सभक संग साझी करय चाहब?
डाक्टर धीरेन्द्र शुरू मे हमरा पर खास ध्यान नहि देथि वा कही जे हमरा कोनो जोगरक नहि बूझथि. एकर कारण हमरा बुझाइत अछि जे ओ मैथिली केँ आगाँ बढ़एबाक सन्दर्भ मे ब्राह्मणेतर जाति केँ बेसी महत्त्व दैत छलाह. हमरा विषय मे हुनक इएह धारणा रहल हेतनि जे एकटा आओर बाभन आबि गेल. मुदा बाद मे जखन हमर गतिविधि आ विचार सँ अवगत होइत गेलाह तँ हमरा प्रति हुनक स्नेह बढ़ैत गेलनि.
हमरा अपन विवाहक समय मे डा. धीरेन्द्रक उत्साहित नजरि कहियो नहि बिसराइत अछि. हमर विवाहक एकटा प्रमुख खण्ड जनकपुरक जानकी मन्दिर मे स्वयंवरक रूप मे सम्पन्न भेल छल. एकर कारण कहऽ लागब तँ नमहर भऽ जाएत. एतबए कही जे दहेज विरोधी विवाह केँ प्रोत्साहन करबाक एकटा उपक्रम छल ई. हमर एहि फैसला पर बहुतो गोटे खास प्रसन्न नहि रहथि. विवाहक सरञ्जाम मे हम अपने हनुमाननगर सँ जनकपुर धरि डेढ़ सय किलोमीटरक दौड़बड़हा मे लागल रही. स्वयंवरक लेल हम अपन शुभचिन्तकसभ केँ साते बजे जानकी मन्दिर बजौने रहियनि. हनुमाननगर सँ जनकपुर अबैत बस मे विलम्ब भेने हम अपने पहुँचलहुँ साढे आठ बजे. डा. धीरेन्द्र बीमार छलाह. तैयो अपन धर्मपत्नीक सङ्ग राति दश बजे धरि जानकी मन्दिर अगोरने बैसल छलाह. बड़ हर्षक सङ्ग हमरासभक स्वयंवर मे दुनू परानी सम्मिलित भऽ आशीर्वाद देलनि. रूपा केँ अपन समस्त प्रकाशित पोथीक एक सेट उपहार देलखिन. हमरा लगैत अछि- रूपाक साहित्य दिस प्रवृत्त होएबाक एकटा प्रमुख आधार ओहू सँ तैयार भेल छल.
नेपाली मैथिलक भारतीय मिथिला-मैथिलीक वर्तमान दशा ओ' दिशा पर केहन दृष्टिकोण अहाँ अनुभव करैत छी?
भारत मे मैथिलीक लेल अत्यन्त अनकूल आ सहयोगात्मक वातावरण रहितहुँ जतबा काज होएबाक चाही से नहि भऽ पाबि रहल छैक. भारत दिस मैथिलीयो मे काज कऽकऽ लोक कमाइयो-धमा लैत छथि, मुदा नेपाल मे हमसभ एतबा दिन धरि बालु पेरि-पेरि कऽ कने मने तेल बाहर भऽ सकबाक अवस्था बनएबा मे सफल भेल छी. मुदा ओमहर सुनबा मे अबैत अछि जे अष्टम अनुसूचि सँ अनेक सुविधा छैक तथापि काज यथेष्ट नहि भऽ पाबि रहल अछि. बेसी गोटे एहन देखल जाइत छथि जे मैथिली केँ हिन्दी साहित्य मे प्रवेश पएबाक माध्यमटा बना रहल छथि. मैथिलीए मे समर्पित भऽकऽ काज कएला पर हिन्दी वा आन साहित्य-समाज अपनहि 'रेड कार्पेट' ओछा कऽ स्वागत करत से विश्वास लोकक काज मे खास नहि देखाइत अछि.
एकटा बात बड़ उत्साहित करैत अछि जे टेक्नोलोजीक प्रयोग मे आब भारतीय मिथिला क्षेत्र बेस सक्रिय भऽ गेल अछि. पाँच–छओ वर्ष पहिने जखन हम अपन भारतीय मित्रसभ सँ इमेल पता मङै छलियनि तँ अधिकांश गोटे मूह बाबि दैत छलाह. मुदा आब देखैत छी जे प्रायः सभ इमेल, फेसबुक आदिक अभ्यस्त भऽ गेल छथि. एहि माध्यमेँ साहित्य-सञ्चारमे सेहो महत्त्वपूर्ण काज भऽ रहल छैक. मुदा सम्पादन मे गम्भीरताक अभाव आ राँड़ी-बेटखौकी शैली मे होइत गारि-गरौअलि मोन केँ अम्मत कऽ दैत अछि. आ सभ सँ भारतीय मिथिलाक सृजन संसार सरसजीक गजलक तर्जपर "अपने मे शहंशाह रहैत अछि, ठोकि पीठ अपने वाहवाह कहैत अछि". नेपाल वा विश्वक आन ठामक मैथिली साहित्य दऽ ढङ्ग सँ खोजीयो-पुछारीक जरूरति महसूस नहि करैत अछि, जे कि समग्र मे मैथिली केँ क्षति कऽ रहल छैक.
नेपालक मैथिली रंगमंचक विषय मे किछु जानकारी दिअ'?
ई कहब अतिशयोक्ति नहि हएत जे नेपालक जतेक ठाम आब रङ्गमञ्चीय गतिविधि रहि गेलैए ताहि सभठाम आब नाटक मैथिलीए मे होइत छैक. हँ, ई अवश्य छैक जे समग्र गामठाम मे भेनिहार नाट्य गतिविधिए ठमकि गेलैए. तथापि विराटनगर, राजविराज, सिरहा, लहान आदि क्षेत्र मे छिटफुट रूपेँ मैथिली रङ्गमञ्चीय गतिविधि होइत रहबाक खबरि सभ अबैत रहैत अछि. मुदा एहिसभ मे कोनो स्पष्ट दिशाबोध आ प्रतिबद्धताक सर्वथा अभाव पाओल जाइत अछि.
जनकपुर क्षेत्र मैथिली रङ्गमञ्चीय दृष्टिसँ सौँसे मिथिला मे सर्वाधिक सक्रिय रहल बात जगजियार अछि. मिथिला नाट्यकला परिषद एहि मे परम्परा, प्रयोग, प्रसिद्धि सभ दृष्टिएँ सर्वाधिक उल्लेख्य नाम अछि. सङ्ग लागल युवा नाट्यकला परिषद परवाहा, आकृति, प्रतिबिम्ब, रामानन्द युवा क्लव आदि संस्था सेहो रङ्गमञ्च मे सक्रिय अछि. मुदा दुर्भाग्यक बात ई अछि जे मिनापसन संस्था सेहो वर्तमान मे पूर्ण सृजनशील यात्रा मे नहि भऽ मात्र महेन्द्र मलङ्गियाक नाटकसभक व्याज पर खेपि रहल अछि. एकर सुदीर्घ-समुन्नत इतिहास आ विस्तृत फलक देखि अपेक्षा सहजहिँ बेसी भऽ जाइत अछि. मुदा से नहि भऽ पाबि रहल छैक. ताहू सँ चिन्ताक बात ई अछि जे रङ्गमञ्च एखन सड़क आ चौबटिया बनि गेल अछि जे मात्र कोनो प्रायोजकक चेक सँ भजैत आ चलैत अछि. एतबा होइतहुँ ई कहब जे प्रतिभासभ नेपाल मे बहुत छथि, जिनक प्रमुख प्रतिबद्धता सृजनशीलता भऽ जाए तँ मैथिली रङ्गमञ्च जगमगा उठतैक.
नेपालक मैथिल युवाक बीच मिथिला-मैथिली आंदोलन आ' आन-आन गतिविधिक प्रति कतेक उत्साह देखैत छी?
एहि प्रश्नक जवाब किछु अंश मे उपरो आबि चुकल अछि. एखन नेपालक अधिकांश मैथिल सभ मिथिला-मैथिली आ अन्यान्य रचनात्मक गतिविधि सँ बेसी राजनीतिक महत्त्वाकांक्षा सिद्धि दिस उत्साह देखबैत पाओल जाइत छथि. सृजनशील क्षेत्र मे सेहो आब पुनः किछु रुझान बढ़लैक अछि. मुदा 'खुर्पी छुआ बोनि हुआ' वला मनोवृत्ति किछु बेसी हाबी छैक. सफलताक चोटी एक्केबेर मे युवासभ देखि लैत छथि, चोटी धरि पहुँचऽ वला बाटक चढ़ान, विकटता आ धैर्य दिस ध्यान देबाक काज कने कम करैत छथि. बाबा यात्री कतौ कहने रहथिन जे जखन पीढ़ा (पिड़ही) घसाइत अछि तखन पीढ़ी बनैत अछि, मुदा युवासभ मे पीढ़ा-रूप केँ नव पीढ़ी मानि लेबाक अगुताहटि बेसी छैक. हमरा विश्वास अछि जे जखन ई सभ पीढ़ा बनि रहल छथि तँ एकर प्रयोगो हेबे करतैक आ तखन ई घसाइत-घसाइत पीढ़ी सेहो बनबे करतैक.
अहाँ दुनू पार मिथिला मे मैथिल युवावर्गक बीच आदर्शक रूप मे मानल जाइत छी. किछु कहऽ चाहबनि हुनका सभ कें?
हम जहिया धरि नाम-दाम वा प्रसिद्धिक लेल काज करैत छलहुँ तहिया धरि माटियोटा सँ नहि जुड़ि पओलहुँ. मुदा जहिया सँ माटिक धुन सवार भेल, नाम-दाम सभ भेटैत चलि गेल. माटिपानि मे जीवनदायी शक्ति रहल वैज्ञानिक तथ्य सृजनात्मक जीवन मे सेहो लागू होइत हम पाबि रहल छी. तात्पर्य एतबए जे जँ हम सभ अपन धरातल केँ उठएबाक काज करब, अपन माटिपानिक प्रति दायित्वबोधक सङ्ग आगाँ बढ़ब तँ सफलता अवश्यम्भावी अछि. एहि सँ किछुओ अंश मे सही, हमरा सभक धरातल उठबे करत आ जखन हमरा सभक धरातल उठत तँ स्वाभाविक अछि जे तकरा सङ्गे ओकरा उठौनिहार हम सभ अपनहुँ उपर मूहेँ उठबेटा करब.


text:
Thursday, June 28, 2012
विहनि कथाकार परिचय श्रृखंला भाग-3
तारानन्द वियोगी
जन्म---12/5/1966
शिलालेख (लघुकथा संग्रह),
महिषी, सहरसामे जन्म। पहिल पोथी अपन युद्धक साक्ष्य (गजल संग्रह) १९९१ मे प्रकाशित। अन्य पुस्तक हस्तक्षेप (कविता-संग्रह), अतिक्रमण (कथा-संग्रह), कर्मधारय( आलोचना )। राजकमल चौधरीक कथाकृति एकटा चंपाकली एकटा विषधर संकलन-सपादन। साहित्य अकादेमी मैथिली बाल साहित्य पुरस्कार २०१०-तारानन्द वियोगीकेँ पोथी "ई भेटल तँ की भेटल" लेल। यात्री-चेतना पुरस्कार २०१० ई.मे सेहो प्राप्त भेलन्हि।
" हालचाल " आ " संकल्प " नामक दूटा पत्रिकाक किछु अंकक संपादन।
पहिने भ्रमवश आ नकल वश किछु कथाकार विहनि कथाकेँ " लघुकथा " कहैत छलाह। मुदा आब ई प्रथा खत्म भए गेल। 1995मे श्री मुन्ना जी द्वारा " विहनि कथा " मने seed story केर स्थापना भेल| हालेमे साहि्त्य अकादेमी द्वारा विहनि कथा आ ओकर अंग्रेजी नाम " seed story "अनुमोदित कएल गेल छै आ एकर विवरण अकादेमी द्वारा जारी जगदीश प्रसाद मंडल जीक परिचय ( जे की टैगोर साहित्य सम्मानक अवसर पर देल गेल छै )मे छै। आ ई हमरा हिसाबें बिल्कुल सटीक आ अर्थवान नाम छै।...
ऐ परिचय श्रृखंला केर उपयोगिता ई अछि जे विहनि कथा लेल किछु आदमी पी.एच.डी कए रहल छथि मुदा ओ मेहनति नै करए चाहैत छथि तँए हुनका सुविधा लेल ई परिचय जे ओ खाली ऐठामसँ कापी-पेस्ट कए लेथि। ई परिचय मुन्ना जीक सहयोगसँ बनल अछि।...
Subscribe to: Post Comments (Atom)


text:
तीज
तीज हिन्दू नारीसभ मनावे वाला एकटा महत्त्वपूर्ण चाड छी। ई चाड भाद्र शुक्ल द्वीतियासँ पञ्चमीतक ४ दिन मनावल जाइत अछि। तीजमे भगवान शिवक आराधना करवाक साथ-साथे नाचगान मनोरञ्जन समेत करल जाइत अछि। नेपाली हिन्दू महिलासभद्वारा स्वतन्त्र आ आनन्दमय रूपमे मनावल जाइ वाला तीज अन्य धर्म आ जातजातिक नेपाली महिलासभ सेहो हर्षोल्लासक साथ मनावे लगल अछि ।
ई पर्व मुख्य रूपसँ नेपालभर मनावल जाइत अछि तँ भारतक कोनो-कोनो प्रान्तमे मनावल जाइत अछि। कहल जाइत अछि की आद्य-शक्ति भगवानशिवक अर्धाङ्गीनी हिमालय पुत्री पार्वती भगवान शिवक स्वास्थ्य तथा शरीरमे कोनो वाधा उत्पन्न नै होए कहिक पहिल वत्र रखने छल ओही दिन ई हरितालिका तिजक दिन छल ओही दिनसँ आई तक हिन्दु नारीसभ ई पर्व मनावैत आएल अछि।


text:
आस्मा जहाँगीर
आस्मा जहाँगीर (उर्दू: عاصمہ جہانگیر २७ जनवरी १९५२ – ११ फरवरी २०१८) पाकिस्तानी मानवाधिकार कार्यकर्ता, वकील आ पाकिस्तानी मानवअधिकार आयोगक संस्थापक आ प्रथम अध्यक्ष छल।[१][२] ओ पाकिस्तानक सुप्रीम कोर्टमे कार्यरत छल। आस्मा हाशीसभ पर पडल बेबस लोगसभक लेल आवाज बुलन्द करवाक लेल जानल जाइत छल। ओ समाजसेविका छल आ मुख्यतः अल्पसंख्यक समुदाय आ महिलासभक लेल कार्य करैत छल।
ओ पहिल सयुंक्त राष्ट्रक " आस्थाक स्वतन्त्रता " पर अगस्त २००४ वाचिका छल (पहिने मानवअधिकार संघ तथा बादमे मानवअधिकार आयोग)। मृत्यसँ पहिने ओ पाकिस्तानक मानवअधिकार आयोगक अध्यक्ष छल।
आस्माक दुनिया भरि के तमाम मञ्चसभ पर बाजय के लेल बजाएल जाइत छल। पाकिस्तानमे ओ ओसभक गिनल-चुनल आवाजसभमे सँ एक छल जे खुला रुपसँ पर सैन्य शासन आ सरकारक भ्रष्टाचारक विरुद्ध बाजैत छल।
प्रारम्भिक जीवन[सम्पादन करी]
आस्मा जहाँगीरक जन्म १९५२ मे लाहौरमे एक सम्पन्न परिवारमे भेल, जे मानवअधिकार क्षेत्रमे अधिक सक्रिय छल। हुनकर पिता मालिक जिलानी एक सरकारी कर्मचारी छल, जे बादमे राजनीतिमे आएल आ सैनिक तानाशाहीक विरोध करैत जेल सेहो गेल छल। ओ अनेकौं बेर बेबाकीसँ पाकिस्तानी सेनाद्वारा पूर्वी पाकिस्तान (वर्तमानमे बाङ्गलादेश)मे कएल गेल नरसंहारक विरोध केलक। हुनकर माता सह-शिक्षाद्वारा सञ्चालित महाविद्यालयमे ओ समय शिक्षा लेलक जखन अनेकौं महिलासभ शिक्षासँ वञ्चित छल।
सन्दर्भ सामग्रीसभ[सम्पादन करी]
- ↑ "पाकिस्तान: मानवअधिकार कार्यकर्ता आसमा जहाँगीर नै रहील", बीबीसी हिन्दी, ११ फ़रवरी २०१८।
- ↑ बारेठ, नारायण (२०१०-०१-२३), "BBC Hindi - भारत - लेखकों के बीच भी आईपीएल की चर्चा" (हिन्दीमे), अन्तिम पहुँच २०१८-०२-१२।


text:
पटना। मुख्यमंत्री नीतीश कुमार चार हजार किमी ग्रामीण पथ क निर्माण कार्य क शुभारंभ केलथि अछि। प्रधानमंत्री ग्रामीण सड़क योजना क एहि सड़क क निर्माण राज्य सरकार क ग्रामीण कार्य विभाग क अंतर्गत कार्यरत बिहार ग्रामीण पथ विकास एजेंसी द्वारा कराउल जा रहल अछि। सड़क निर्माण पर 653 करोड़ टका खर्च हेबाक अनुमान अछि, जाहि मे 200 करोड़ क राशि राज्य बजट स देल जाइत। जून 2010 तक तीन हजार किमी सड़क क निर्माण कार्य पूरा करि लेबाक लक्ष्य अछि। मुख्यमंत्री कहा जे हमरा हिसाब चाहि जे ग्रामीण सड़क पर केतबा रोलर चलि रहल अछि। मुख्यमंत्री कहला जे हमार इ महत्वाकांक्षा अछि जे बिहार क कोनो हिस्सा स पटना चारि स पांच घंटा क भीतर हर हाल मे पहुंचल जाए। एकरा लेल सरकार रोड सेक्टर मे खूब काज करि रहल अछि। एहि सोच क तहत राज्य सरकार एकटा महत्वपूर्ण फैसला इ लेलक अछि जे एनएच आ पीडब्ल्यूडी क सड़क कए छोडि़कए शेष सबटा सड़क क जवाबदेही आब ग्रामीण कार्य विभाग क होइत। बहुत एहन सड़क अछि जे मेंटेनेंस क अभाव मे खराब भ रहल अछि। आब सड़क क मेंटीनेंस क जिम्मा ग्रामीण कार्य विभाग कए द देल गेल अछि। प्रधानमंत्री ग्राम सड़क योजना, न्यूनतम आवश्यकता कार्यक्रम आ फेर नाबार्ड वित्त पोषित योजना क बाद जे सड़क बचि गेल अछि ओकर निर्माण कार्य क जिम्मा ग्रामीण कार्य विभाग क होयत। मुख्यमंत्री अवशेष सड़क निर्माण योजना बनेबाक गप केलथि।
मुख्यमंत्री कहला जे हमरा इ गिनती चाही जे केतबा रोड रोलर ग्रामीण सड़क पर चलि रहल अछि। तखने हम बुझब जे सड़क क निर्माण भ रहल अछि। लोक कए इ साफ देखेबाक चाही जे ओकर इलाका क सड़क नीक स बनि रहल अछि। एक दिन मे केतबा किमी सड़क बनल एकर ब्योरा सब दिन हमरा उपलब्ध हेबाक चाही। इ नीक गप अछि जे टेंडर मे आब कम समय लागि रहल अछि। मानिटरिंग क सेहो बेहतर तंत्र विकसित हेबाक चाही। मुख्यमंत्री क्वालिटी कंट्रोल क लेल सब जिला मे तकनीकी व्यवस्था शुरू करबाक गप कहलथि। कहला जे लोकक संतोष सबस पैघ पैमाना होइत अछि। गड़बड़ी कोनो कीमत पर बर्दाश्त नहि कैल जाइत।
मुख्यमंत्री ग्रामीण सड़क क लेल मेंटीनेंस पॉलिसी बनेबा पर विशेष जोर देलथि। डिफेक्ट लायबिलिटी क चर्चा करैत कहला जे ओ चाहैत छथि जे एकर अवधि पांच वर्ष क हो मुदा एकरा तीन वर्ष क लेल कैल गेल अछि। डिफेक्ट लायबिलिटी क तहत निर्माण क तीन वर्ष क भीतर सड़क टूटला पर ओकर पुनर्निर्माण ओहि कंपनी द्वारा कराउल जैत, जे ओकरा पहिने बनेने अछि।


text:
कोमोदो राष्ट्रिय निकुञ्ज
कोमोदो राष्ट्रिय निकुञ्ज एक युनेस्को विश्व सम्पदा क्षेत्रमे जोडल अछि ।[३]
भूगोल आ जलवायु[सम्पादन करी]
वनस्पतिया आ पशु[सम्पादन करी]
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ name="dephut"
- ↑ World Heritage Site Database
- ↑ http://whc.unesco.org/en/list/609
बाह्य जडीसभ[सम्पादन करी]
- इन्डोनेसियाक विश्व सम्पदा क्षेत्रसभक सूची सँ सम्बन्धित मिडिया विकिमिडिया कमन्समे सेहो अछि।
- कोमोदो राष्ट्रिय निकुञ्ज सँ सम्बन्धित मिडिया विकिमिडिया कमन्समे सेहो अछि।
- कोमोदो राष्ट्रिय निकुञ्ज विकिभोएज सँ यात्रा सहयोगी
- युनेस्को


text:
इन्द्रजात्रा
इन्द्रजात्रा काठमाडौं लगायत ललितपुर, भक्तपुर, धुलिखेल, दोलखालगायतक स्थानमे वर्षा आ सहकालक देवता इन्द्रक पूजा-आराधना करि परम्परागत रूपमे नेवार जातिसभद्वारा मनाऔल जाइवाला जात्रा छी। एकरा येँया पुन्हि सेहो कहल जाइत अछी । इन्द्रजात्रा काठमाडौँमे मनावल जाइवाला विविध जात्रामे सँ एकटा रोचक आ महत्वपूर्ण जात्रा छी। इन्त्रजात्राक प्रमुख कार्य ही लिंगो -ध्वजा) स्थापना छी। १२हमसँ १८हम शताब्दीमे निर्मित बहुतरास मठ मन्दिरसँ सजल गेल हनुमानढोका दरबार क्षेत्र ई जात्राक उद्गम स्थल छी। भाद्र शुक्लपक्ष यँलाथ्व द्वादशीक दिन इन्द्रध्वजोत्थानसँ सुरू भऽ यँलागाः चौथी अर्थात् इन्द्रध्वजपतनधरि आठ दिन विभिन्न नाच, गान, रथयात्रा करि ई जात्रा सम्पन्न कएल जाइत अछी।[१] सनातन धर्मावलम्बीसभाक प्रमुख आ प्रचलित चाड दशैं, तिहार आ फागुसँ सहो इन्द्रजात्राक संस्कृतिविदसभ पुरान चाड मानने अछी। इन्द्रजात्रा आ लिंगो -ध्वजा) खाड करैके प्रचलनक सम्बन्धमे वाल्मीकि रामायण, महाभारत, हरिवंश पुराण, कालिका पुराण, देवीपुराण, विष्णु धर्मोत्तर पुराण, बृहत्संहिता आ भविष्य पुराणमे विस्तृत वर्णन पवैत अछी । [२]
किम्बदन्ती[सम्पादन करी]
अपन माताक वसुन्धराक व्रत निम्ति पूजा सजावैत स्वर्गलोकक राजा इन्द्र काठमाडौँ आवि पारिजातक फूल तोडैल लगावैत हुनका चोर कहिक नियन्त्रणमे लके डोरीसँ पाता कसी बीच सडकमे ही जात्रा केनए छल एही लेल हमसभ गोटे इन्द्रजात्रा मनावै छी। ओ बन्धनसँ मुक्त करावैक लेल इन्द्रके माता स्वयं काठमाडौँ आवि पुत्रके बदलामे धुइन दैके वाचा करि इन्द्रक लला-फकाके लऽ गेलैन । ओही धुइनसँ धानबाली समयमे पाकि गेल कहिक कथन अखनो धरि जनमानसके जीभमे जीविते अछी। इन्त्रजात्राक प्रमुख कार्य ही लिंगो -ध्वजा) स्थापना छी । पुराण अनुसार प्राचीन कालमे देवता आ असुरसभ पैग युद्धक तयारीमे लगल । त्रिदेव आ सम्पूर्ण देवगणसभ देवराज इन्द्रक विजयी करावैके लेल ध्वजा बनाक ओकरा पूजा करि इन्द्रक हस्तान्तरण केलक । इन्द्रद्वारा पकडल गेल ध्वजाक इन्द्रध्वजा कहल गेल । देवासुर संग्राममे देवतासभाक विजय भेलाक बाद इन्द्रध्वज पूजा आ समारोह निरन्तरता पावलक । स्वर्गलोक आ पृथ्वीमे समेत विजयके कामनासँ राजासभाक इन्द्रध्वज स्थापना करै लगल । पृथ्वीक राजा उपरिचर वसुक देवराज इन्द्र इन्द्रध्वजा देलाक बाद ओ युद्धमे सहज रुपसँ विजय हासिल केनए बात चर्चासँ सभ गोटेमे ई पर्व मनावेके हौसला जगल । अपन राज्यमे सुख, समृद्धि वृद्धि करैके लेल इन्द्रध्वजा स्थापना करैके परम्परा सुरु भेल। [२]
जात्रा विधि[सम्पादन करी]
'जात्रा आरम्भ'


text:
कलकत्ता. मिथिला पेंटिंग केर उत्कृष्टता एकरा आइ राष्ट्रीय कला केर परिदृश्य मे स्थापित क' देलक अछि. एहि कलाक व्यापकता अथाह अछि आ संभावना सेहो. ज्ञात छल जे मिथिला कला आब देवालटा पर नहि सभतरि प्रयुक्त होमय लागल अछि. पाग आ धोती पर मिथिला कला उकेडल देखने होयब. मुदा प्रथम बेर रैम्प पर मॉडल मिथिला पेंटिंग सं सजल साडी पहिरि कैटवाक करत. १४ सितम्बर सं शुरू होमय जा रहल कोलकाता फैशन वीक मे मिथिला पेंटिंग सं सजल साडी देखाओल जायत.
सूत्र सं भेटल जनतबक अनुसार, मिथिला पेंटिंग एहि फैशन वीक केर मुख्य आकर्षण रहत. प्रसिद्ध फैशन डिजाइनर अग्निमित्रा पाल एहि कला कें आधुनिकताक संग साडी पर सजओलनि अछि. तीन सालक अंतराल पर होमय जा रहल कोलकाता फैशन वीक मे मिथिला पेंटिंग केर प्रस्तुति एहि कला कें नव क्षितिज दिस ल' जायत.
सूत्र सं भेटल जनतबक अनुसार, मिथिला पेंटिंग एहि फैशन वीक केर मुख्य आकर्षण रहत. प्रसिद्ध फैशन डिजाइनर अग्निमित्रा पाल एहि कला कें आधुनिकताक संग साडी पर सजओलनि अछि. तीन सालक अंतराल पर होमय जा रहल कोलकाता फैशन वीक मे मिथिला पेंटिंग केर प्रस्तुति एहि कला कें नव क्षितिज दिस ल' जायत.
(Report: मिथिमीडिया ब्यूरो)
Tags: हालचाल


text:
जन गण मन
जन गण मन, भारतक राष्ट्रगान थीक जे मूलतः बङ्गालीमे गुरुदेव रवीन्द्रनाथ ठाकुरद्वारा लिखल गेल छल । भारतक राष्ट्रीय गीत वन्दे मातरम् थीक ।
भारतक राष्ट्रगानक गायनक अवधि लगभग ५२ सेकेण्ड अछि । किछु अवसर सभ पर राष्ट्रगान संक्षिप्त रूपमे सेहो गाओल जाइत अछि, एहि मे प्रथम तथा अन्तिम पांति मात्र बाजल जाइत अछि जाहि मे लगभग २० सेकेण्डक समय लगैत अछि । भारतक संविधान सभा जन-गण-मन के भारतक राष्ट्रगानक रुप मे २४ जनवरी १९५० के अपनौने छल । एकरा सर्वप्रथम २७ दिसम्बर १९११ के भारतीय राष्ट्रीय काङ्ग्रेसक कलकत्ता अधिवेशन मे (बंगला भाषा आ' हिन्दी) मे गाओल गेल छल । संपूर्ण गान मे ५ अनुच्छेद अछि ।
आधिकारिक हिन्दी संस्करण[सम्पादन करी]


text:
कलकत्ता. कलकत्ता आ उपनगर केर रंगप्रेमी प्रवासी मैथिल लेल शुभ समाद अछि जे कोकिल मंच अपन नाट्य प्रदर्शन केर 31म पुष्प ल' तैयार अछि. मंच केर 23म वार्षिकोत्सव केर अवसर पर गीत-संगीत संग समस्यामूलक नाटक 'पातक मनुक्ख' केर मंचन 3 फ़रवरी 2013 कें सांझ 4:30 बजे महानगर स्थित महाजाति सदनमे होयत. पं. गोबिन्द झा द्वारा लिखल कथा पर आधारित एहि नाटक केर लेखक छथि अरविन्द अक्कू. नाटक निर्देशक गंगा झा मिथिमीडिया कें जनओलनि जे इहो नाटक रंगप्रेमी कें भरपूर मनोरंजन करत. नाटक संगहि गीत-संगीत केर कार्यक्रम सेहो अछि जाहि मे अंजू कात्यायन (टाटा) ओ प्रभुदास (दिल्ली) प्रस्तुति देताह. मंच दर्शकक पूर्ण समर्थन केर अपेक्षा रखैत अछि. नाटकक कार्ड वितरण भ' रहल अछि. इच्छुक व्यक्ति 9836168555 पर संपर्क क' सकैत छथि. ज्ञात हो जे कोकिल मंचक स्थापना 1989मे मूलत: सांस्कृतिक गतिविधिक ध्यानमे केन्द्रित करबाक उद्देश्य सं कयल गेल छल. मंच कुल 30 गोट मैथिलीक मौलिक आ अनुदित नाटकक मंचन गंगा झाक सफ़ल निर्देशनमे कलकत्ता सं मिथिला धरि निरंतर सफ़लतापूर्वक करैत रहल अछि. जओं देखबाक हो पातक मनुक्ख त' फेर प्रेक्षागृह अपनेक बाट ताकत 3 फरवरी कें. (Report : भास्कर झा)
Tags: हालचाल


text:
“यौ काका, माए बड़ जोड़ दुखीत छै, अस्पतालमे भर्ती
करबअ परतै, कने अहाँ दस हजार रुपैयाक व्यबस्था कए दिअ पाँच छह महिनामे हम दए देब।”
“तोरासँ तँ किछु नुकाएल छहे नहि जे हमर हालत आइ
काल्हि केहन अछि मुदा हाँ भीड़परक जामुनक गाछ जँ बेच दहक तँ हम मैलाम बलासँ गप्प
करी ।”
“बेचक तँ कोनो हर्ज नहि मुदा काका.... ओ जामुनक
गाछ तँ कहूना पच्चीस हजारक हेतै ।”
“हाँ हाँ किएक नहि पच्चीस की तीसो भेट सकैत छैक
मुदा ओहि लेल पाँच छह महिनाक चर्च आ इन्तजार दुनू चाही मुदा तोरा एखने बेगरता छ
एतेक जल्दी तँ कियो दसो दऽ दिए तँ बड़ छैक ।”
“एखन एहिना कतौसँ इन्तजाम कए दिअ, गाछ बेचहे
परतै तँ बादमे नीक पाइ भेटलापर बेच लेब ।”
“से तँ बेस मुदा हमरा एखन कोनो दोसर उपाय कहाँ
देखा रहल अछि ।”
“पाइ तँ आइए काल्हिमे चाही ।”
“हाँ ! भौजी लग किछु सोना होइन तँ....”
“सोना तँ सभटा पहिने बाबूक काजमे बिका गेलै ।
ठीक छै अहाँ साँझ धरि देखियौ, हमहूँ देखै छीऐ नहि किछु हेतै तँ जामुन गाछ तँ छैहे ।”
भोरे भोर माए केर
अस्पतालमे भर्ती भए गेलनि । चारिटा जोन भीड़ परहुक जामुनक गाछ काटैमे लागल । ओमहर
काका अप्पन बैंकमे पन्द्रह हजार रुपैया जमा करबैत ।
*****
जगदानन्द झा 'मनु'


text:
5 कारण जे सेवेन्थ डे एडवेन्टिस्ट चर्च गुनगुना अछि
5 कारण जे सेवेन्थ डे एडवेन्टिस्ट चर्च गुनगुना अछि
सेवेन्थ डे एडवेन्टिस्ट चर्च सच्चा चर्च थिक . बाइबिल सँ आ यीशुक शिक्षा सँ ई स्पष्ट अछि | लेकिन कलीसिया यीशु कहै छै कि गुनगुना छै सेवेन्थ डे एडवेन्टिस्ट चर्च के विश्वास विश्वास अल बाइबिल के छै 7 डे एडवेन्टिस्ट चर्च गुनगुना कियैक छै? एहि शुद्ध चर्च के की भेल ? 7 वीं डे एडवेन्टिस्ट चर्च के गुनगुना हेबाक पांच कारण पर पढ़ू
5 कारण जे सेवेन्थ डे एडवेन्टिस्ट चर्च गुनगुना अछि
1 7th day adventist चर्च गुनगुना 1888 अस्वीकृत
एक संदेश छल जे 1888 मे दू पास्टर द्वारा देल गेल छल से सेवेन्थ डे एडवेन्टिस्ट चर्च बदलल छल ई दू पास्टर द्वारा यीशु के धार्मिकता के प्रकटीकरण छल |
एटी जोन्स
वैगनर
तहिया सं जखन हम कोनो 7th day adventist चर्च में प्रवेश करैत छी त हमरा लगैत अछि जे चर्च कानूनी अछि या नहिं . एतेक रास कानूनीवादी एडवेन्टिस्ट छथि आ कारण ई जे 1888 के संदेश जे भगवान अपन महिमा सं पृथ्वी के lignten करय लेल देलखिन , ओकरा खारिज क देल गेल . आ दुखक बात ई जे आइयो 7 डे एडवेन्टिस्ट चर्च एहि संदेश के बेसी प्रचार नहिं क रहल अछि .
सेवेन्थ डे एडवेन्टिस्ट चर्च के एकटा पैघ मान्यता अछि विश्वास द्वारा धर्म संदेश . 7th day adventist एहि सबसँ अनमोल संदेशक अध्ययन वा पढ़ि किएक नहि छथि? ई अविश्वसनीय छै कियाकि ई संदेश विधिवादी बीमारी के समाधान छै
हम दुनिया में सब ठाम देखैत छी आ 7 वीं डे एडवेन्टिस्ट चर्च हमरा लग 7 वीं डे एडवेन्टिस्ट चर्च के खोजू , कारण ओ सब कानूनीवादी नहिं छथि . 7 वीं डे एडवेन्टिस्ट संदेश सत्य अछि , तइयो किछु सदस्य कानूनीवादी छथि , एहि तरहें चर्च गुनगुना अछि .
2 7ttth day adventist चर्च गुनगुना नींद वाला प्रचारक
हम कतेक बेर 7 वीं डे एडवेन्टिस्ट चर्च में प्रवेश करैत छी आ एकटा प्रवचन सुनैत छी जे एतेक बेर सुनने छी . बेर-बेर हम सभ इनार परक महिला, उड़ैत बेटा, निकोदेमक कथा सुनैत छी . की बाइबिल मे आओर कोनो अध्याय नहि अछि . बाइबिल कतेक पैघ अछि आ हम सब बाइबिल कतेक कम प्रचार करैत छी से परमेश्वर के आपत्ति अछि |
सेवेन्थ डे एडवेन्टिस्ट चर्च के मान्यता एकमात्र सच्चा चर्च अछि . मुदा हमरा सभ मे सँ बेसी लोक बाइबिल के लगभग पाँच प्रतिशत जनैत छी . हमरा लग 7 वीं डे एडवेन्टिस्ट चर्च अछि , truc चर्च . तइयो यीशु डाँट दैत छथि, यीशु कहैत छथि जे ई लौदीकिया अवस्था मे अछि, आ गुनगुना अछि
7 वीं दिन एडवेन्टिस्ट चर्च के विश्वास की अछि विश्वास द्वारा धर्म संदेश सेवेन्थ डे एडवेन्टिस्ट चर्च के संदेश अछि अधिकांश गैर एडवेन्टिस्ट के बारे में कहियो नै सुनल गेल अछि . आ दुखक बात ई जे एडवेन्टिस्ट स्वयं एहि संदेशक अध्ययन नहि केलनि आ एकटा भयानक गुनगुना स्थिति मे छथि |
3 7th day adventist चर्च गुनगुना दुनिया के रूप में
संसार की अछि ? आइ हमरा लग के 7 डे एडवेन्टिस्ट चर्च में एकटा बहुत नीक प्रवचन सुनलहुं . ई एकटा जागरण संदेश छल . तइयो भाइ आ अधिकांश मसीही के कोनो सुराग नै छैन्ह जे पाप की छै . ओ कहलनि जे पाप सिनेमा देखब आ शब्दबद्ध संगीत सुनब अछि . ई करब सबसँ नीक नहि अछि .
लेकिन पाप एकरा स॑ बहुत अधिक छै आरू अगर मसीही सिनी क॑ ई नै पता छै कि पाप की छै त॑ वू एकरा स॑ कोना बच॑ सकै छै? दुनिया के रूप में करब जेना अधिकांश ईसाई के लेल ओ सब हत्या आ ढोलक, शराब, अश्लीलता स बचैत छथि आ से एकर बारे में अछि . फरीसी आ शैतान कहियो नशा, शराब, आ सिनेमा देखय नहि गेल तइयो ओ सब बहुत दुष्ट छथि . पाप यीशु जकाँ नहि रहब अछि
घमंड, स्वार्थ, उदासीनता, धोखा, घृणा, दोसरक न्याय करब, पहिल स्थानक खोज करब, बदला लेब, बाइबिल मे दू टा पापक सूची अछि जे हमरा सभ केँ रोमियो 1 आ 2 तीमुथियुस 3 मे रटबाक चाही
2 TI 3 मुदा ई चिन्हू, अंतिम समय मे भयंकर समय आओत। 2 लोक सभ अपना केँ प्रेमी, धनक प्रेमी, घमंडी, घमंडी, अपमानजनक, अपन माता-पिताक आज्ञा नहि मानयवला, कृतघ्न, अपवित्र, 3 प्रेमहीन, अक्षम्य, निन्दा, संयम रहित, क्रूर, भलाईक प्रेमी नहि होयत।
4 विश्वासघाती, बेधड़क, अभिमानी, परमेश् वरक प्रेमी नहि, भोग-विभोग प्रेमी— 5 भक् तिभावक एक रूप रखैत छथि, मुदा ओकर सामर्थ् य केँ नकारैत छथि। एहन लोकसँ कोनो लेना-देना नहि राखू।
रोमियो 1 29 हम सभ अधर्म, व्यभिचार, दुष्टता, लोभ, दुष्टता सँ परिपूर्ण छी। ईर्ष्या, हत्या, बहस, छल, दुर्भावना सँ भरल; फुसफुसाहट वाला, २.
30 परमेश् वर सँ घृणा करयवला, घमंड करयवला, घमंड करयवला, अधलाह बातक आविष्कार करयवला, माता-पिताक आज्ञा नहि मानयवला, 31 बिना बुझयवला, वाचा तोड़यवला, बिना स्वभाविक स्नेहक, अदम्य, दयाहीन, 32 ओ सभ परमेश् वरक न् याय केँ जनैत छथि जे एहि तरहक काज सभ करैत छथि मृत्युक योग्य छथि, मात्र एहने काज नहि करैत छथि, बल् कि जे सभ करैत छथि, हुनका सभ मे सेहो प्रसन्नता होथि।
सेवेन्थ डे एडवेन्टिस्ट चर्च के विश्वास , ई प्रकाशितवाक्य के कनियाँ छै 12 सच्चा कलीसिया, यीशु कहै छै कि बाकी सब कलीसिया बाबुल छै . तइयो हमरा लगक 7 वीं डे एडवेन्टिस्ट चर्च दुनिया के तरह क सकैत अछि . जेना पाप की होइत छैक से नहि जनैत छथि | आ पाप की होइत छैक से पृथ्वी पर लगभग कियो नहि जनैत अछि |
पाप अछि
भगवान् सँ प्रेम नहि करब
दोसरसँ प्रेम नहि करब
की अहां दोसर सं प्रेम क सकय छी आओर ओ काज क सकय छी जे ऊपर कहल गेल अछि? नहि
7th day adventist church के विश्वास की छै सबसब के दिन के एतेक दोहराबय के बजाय आ कलीसिया के कानूनीतावादी स भरल रहय के बजाय सबस महत्वपूर्ण विश्वास, विश्वास संदेश स धर्म के अध्ययन करब होयत
4 7th day adventist church गुनगुना कोनो आध्यात्मिक जीवन नहि
हम देखैत छी जे हमरा लगक 7 डे एडवेन्टिस्ट चर्चक बहुतो सदस्यक आध्यात्मिक जीवन नहि छनि | जखन हम सब प्रवचन सुनैत छी, या जखन हम हुनका सब स गप करैत छी . आ हम केवल 7th day adventist चर्च के बात नै क रहल छी जेना कि ई पूरा दुनिया में चलि रहल अछि |
लेकिन अंतर ई छै कि 7 वीं डे एडवेन्टिस्ट चर्च अलग होना चाहियऽ आरू अलग होना चाहियऽ आरू आध्यात्मिक जीवन दिखाबै के चाही जबे हम्में ककरो स॑ बात करै छियै जेकरा मसीही होना चाहियऽ छै त॑ हमरा सब क॑ एगो संदेश सुनना चाहियऽ . जखन हम बहुत रास ईसाई आ 7 वीं डे एडवेन्टिस्ट स गप करैत छी त हुनका लग कोनो संदेश नहि छनि जे देबय के अछि . अर्थात्
1 ओ सभ अपन बाइबिल अध्ययन नहि करैत छथि
2 ओ सभ प्रार्थना नहि करैत छथि
जेना जखन हम यीशु के साथ समय बिताबैत छी त ओ हमरा सब के एकटा संदेश दैत छथि आ ओ हमरा सब स अपन वचन आ प्रार्थना में बात करैत छथि सेवेन्थ डे एडवेन्टिस्ट चर्च के विश्वास ई कहैत अछि जे truch चर्च जंगल में गेल 1260 साल पोप के उत्पीड़न के समय , तखन सच्चा चर्च | बाहर आबि जाइत अछि
हमर पास अहाँक 7th day adventist चर्च के सही विश्वास त 7th day adventist चर्च के विश्वास की अछि यीशु कहैत छथि जे ई 1798 में समाप्त भेला स बेसी 1260 साल के पोप के उत्पीड़न के बाद निकलैत अछि |
5 7th day adventist चर्च गुनगुना कोनो सुसमाचार प्रचार नहि
हम एकटा एहन शहर मे छी जतय दस लाख निवासी छथि . करीब दस हजार 7 वीं डे एडवेन्टिस्ट छथि . बीस हजारक संग दस लाखक शहर पहुँचबा मे बैसय मे कतेक समय लगैत छैक?
अगर हर सदस्य गप्प करैत छथि या दिन में तीन व्यक्ति तक पहुंचैत छथि त करीब एक महीना लागत जे सिरी में सब गोटे के ई पता चलत जे 7 वीं डे एडवेन्टिस्ट के छथि . अविश्वसनीय ई देखब जे बहुत लोक स हम गप्प केने छी कहैत छी Who? सातम दिन की ?
संयुक्त राज्य में तीन करोड़ लोक छै दस लाख 7th day adventist छै एकर मतलब छै कि अगर हर सदस्य रोज दस व्यक्ति स बात करै छै , त एक दिन में दस लाख लोग तक पहुंच गेलै . यानी दस दिन मे एक करोड़ लोक तक पहुंचल .
संयुक्त राज्य अमेरिका में एखनो एतेक लोक किएक छथि जे सेवेन्थ डे एडवेन्टिस्ट चर्च के बारे में कहियो नहिं सुनने छथि ? चर्च की क' रहल अछि ? सदस्य सब की क रहल छथि ? सत्य के बारे में दोसर के कियैक नै कहि रहल छैथ ? की अहां के पता अछि जे कहय मे मात्र एक मिनट लागि सकैत अछि
अहाँ एलेन जी व्हाइट के जनैत छी ? ओ सच्चा पैगम्बर छथि, गूगल में हुनकर सब किताब के संग फ्री एप्प अछि
सेवेन्थ डे एडवेन्टिस्ट चर्च के मान्यता सब बाइबिल के अछि, हमरा पास के 7 वीं डे एडवेन्टिस्ट चर्च सत्य के विश्वास करैत अछि , मुदा सदस्य हमेशा यीशु स मिलैत जुलैत नै अछि ई एकटा लुकेवामर हालत में अछि 7 डे एडवेन्टिस्ट चर्च के विश्वास की अछि ई अछि प्रकाशितवाक्यक मण् डली 12 सत् य मण् डली
कियैक नहि यीशु लग आबि लौदीकियाक लेल चंगाई संदेशक अध्ययन विश् वास द्वारा धार्मिकताक संदेश? ई संदेश अछि जीवन या मृत्यु . विश्वास द्वारा ई धर्म संदेश एक लाओडीसीय स्थिति के लेल एकमात्र समाधान अछि एलेन जी व्हाइट कहैत छथि, ई ओ संदेश अछि जाहि पर पूरा कलीसिया के भाग्य निर्भर अछि |
यदि यीशु अहाँ सँ प्रेम करय सँ पहिने अहाँ यीशु केँ स्वीकार नहि केने छी त की अहाँक लेल ई एकटा पागलपनक विचार होयत जे अहाँ आब अपन हृदय मे यीशु केँ स्वीकार करब ? हमरा बाद दोहराउ
पिता परमेश्वर हमर पाप क्षमा करू, हमर मदद करू ति यीशु के धार्मिकता हो आ हमरा स्वर्ग में ल जाउ कृपया यीशु के नाम पर आमेन


text:
International Journal of Applied Research
Vol. 3, Issue 1, Part L (2017)
मैथिली उपन्यास मे शैलीक स्थानः एक अध्ययन
Author(s)
भागवत मंडल
Abstract
उपन्यासक पाञ्चम प्रमुख तत्व शैली थीक। ई अंगरेजीक स्टाइल (जैलसम) शब्दक पर्यायवाची थीक। जकर उत्पति ‘स्टाइल्स’ शब्द सँ भेल अछि। अभिव्यजनाक प्रकारकें शैली कहल जाइत अछि। मनुष्यक मोन मे जे विभिन्न प्रकारक भावना उत्पन्न होइत अछि। ओकरा व्यक्त करबाक लेल भाषाक प्रयोग कयल जाइत अछि। भावनाकें भाषा मे व्यक्त करबाक विभिन्न साधन होइत अछि। आ भाषा मे अभिव्यक्ति देबाक विभिन्न प्रकार। साहित्यक विभिन्न रूप, उपन्यास, नाटक, लघुकथा प्रभृति। जे भाव व्यक्त करबाक विभिन्न प्रकार होइत अछि। भावना व्यक्त करबाक लेल लेखक विभिन्न शिल्प ओ शैलीक प्रयोग करैत अछि। कोनो वस्तुक वर्णन मे निश्चित क्रम योजना रहैत अछि शैली शब्द सँ वस्तु एवं विषयक बोध होइत अछि। एहि वर्णनक क्रम योजना कें शैली कहल जाइत अछि। रूप कोनो वस्तुक बिम्ब रूप होइत अछि। शैलीक अन्तर्गत शब्दक चयन, वर्णन, विन्यास, वाक्य रचना आदि अबैत अछि। शैली अनेक तत्वक समन्वित रूप होइत अछि। जतेक प्रकारक रचना ओतेक प्रकारक शैली होइत अछि। शैली विषयकें व्यक्त करैत अछि। शैली में परिवर्तन नहि होइत अछि। उतम शैली निषेधात्मक नही होइत अछि। उपन्यास मे शैलीक महत्वपूर्ण स्थान होइत अछि।
How to cite this article:
भागवत मंडल. मैथिली उपन्यास मे शैलीक स्थानः एक अध्ययन. Int J Appl Res 2017;3(1):888-889.


text:
ओमान
ओमान (अरबी: عمان) अरबी प्रायद्वीपक पूर्व-दक्षिणमे अवस्थित एक देश छी जकरा आधिकारिक रूपमे सल्तनत उमान नाम सँ जानल जाएत अछि । ई साउदी अरबक पूर्व आया दक्षिणक दिशामे अरब सागरक सीमा सँ सटल अछि । संयुक्त अरब इमिरेट्स एकर उत्तरमे स्थित अछि ।
ओमानक कूल जनसङ्ख्या २८ लाख अछि आ एतय बाहर देशसभ सँ आबि रहनिहार आप्रवासीसभक सङ्ख्या बहुत बेसी अछि । लगभग समुचा जनसङ्ख्या मुस्लिम अछि जहिमे इबादीसभक सङ्ख्या सभ सँग बेसी अछि । एकर अमेरिका आ ब्रिटेनक सङ्ग बहुत निकटतम सम्बन्ध अछि ।
इतिहास[सम्पादन करी]
सुमेरी सभ्यताक एक लेखक अनुसार एकरा मगन नाम सँ जानल जाएत छल । ओमान नाम एर अरबी जाति पर पड़ल जे यमनक उमान क्षेत्र सँ आएल छल । इशा पूर्व छठम् शताब्दी सँ सातम् शताब्दीक मध्य धरि एतय इरान (फारस) कऽ तीन वंशसभक शासन रहल - हखामनी, पार्थियन आ सासानी । सातम् शताब्दीमे मुहम्मद साहबक जीवनकालमे ओमानमे इस्लामक आगमन भेल छल । सन् २५०८-१६४८ धरि एतय पुर्तगालीसभक उपनिवेश छल जे भास्को दा गामाद्वारा भारतक खोज करि लेलाक बाद समुद्री बाट पर नियन्त्रणक लेल बनाएल गेल छल । पुर्तगाल पर स्पेनक अधिकार भऽ गेलाक बाद पुर्तगालीसभके एहि ठाम सँ बापस जाए पड़ल । एकर बाद ओमानीसभ पूर्वी अफ्रिकी तटीय प्रदेशसभ सँ सेहो पुर्तगालीसभकें भगेने छल ।
विभाग[सम्पादन करी]
- मुख्य लेख : ओमानक मुहाफजात
ओमानमे ५ प्रदेश (मिन्तका) आ ४ शासकीय प्रखण्ड (मुहाफजाह) अछि -
भूगोल[सम्पादन करी]
जनसङ्ख्या[सम्पादन करी]
सन्दर्भ सामग्रीसभ[सम्पादन करी]
- ↑ "Cabinet Ministers", Government of Oman, मूलसँ २२ दिसम्बर २०१३-मे सङ्ग्रहित, अन्तिम पहुँच १३ अक्टुबर २०१०।
|deadurl=प्यारामिटर ग्रहण नै केलक (सहायता)
- ↑ "Final Results of Census 2010", National Center for Statistics & Information, मूलसँ १८ मई २०१३-मे सङ्ग्रहित, अन्तिम पहुँच ७ जनवरी २०१२।
|deadurl=प्यारामिटर ग्रहण नै केलक (सहायता)
- ↑ ३.० ३.१ ३.२ ३.३ "Oman", International Monetary Fund।


text:
तिला संक्रान्ति मिथिलाक प्रमुख पावनि अछि. एही दिन सूर्य मकर राशि मे प्रवेश करैत अछि. ई वैदिक उत्सव अछि. एहि पावनिक सम्बन्ध प्रकृति, ऋतु परिवर्तन आ कृषि सं अछि. ई तीनू जिनगीक आधार अछि. प्रकृतिक कारक रूपें सूर्य देव केर आराधना कयल जाइत अछि.
अलग-अलग समाज मे मकर संक्रांतिक पर्व पर अलग-अलग रूप मे तिल, चाउर, दालि एवं गुड़ केर सेवन कयल जाइत अछि. मिथिला मे एहि दिन खिचड़ि, लाइ, चुरलाइ, तिलबा, तिलकुट लोक खाइत अछि. एहि दिन लोक पोखरि मे स्नान करैत छथि आ तत्पश्चात किछु सेवन करैत छथि. नेन्ना-भुटका कें ठंढ मे भोरे स्नान करबाक लेल उत्साहित करैत अभिभावक लोकनि कहैत छथि, जे जतेक बेर डुम्मी काटत ततेक तिलबा भेटतैक. नेन्ना-भुटका कें ई बात बहुत बेसी रोमांचक आ मजेदार लगैत अछि. एहि दिन मैथिल अभिभावक लोकनि अपन धिया-पुता कें तिल-चाउर द' दायित्व निर्वाहक स्वीकारोक्ति लैत छथि. खान-पान आ पुण्य स्नानक बीच मिथिलाक ई विधान पारिवारिक आ सामाजिक जोड़-बन्हन केर सूचक अछि.
अलग-अलग समाज मे मकर संक्रांतिक पर्व पर अलग-अलग रूप मे तिल, चाउर, दालि एवं गुड़ केर सेवन कयल जाइत अछि. मिथिला मे एहि दिन खिचड़ि, लाइ, चुरलाइ, तिलबा, तिलकुट लोक खाइत अछि. एहि दिन लोक पोखरि मे स्नान करैत छथि आ तत्पश्चात किछु सेवन करैत छथि. नेन्ना-भुटका कें ठंढ मे भोरे स्नान करबाक लेल उत्साहित करैत अभिभावक लोकनि कहैत छथि, जे जतेक बेर डुम्मी काटत ततेक तिलबा भेटतैक. नेन्ना-भुटका कें ई बात बहुत बेसी रोमांचक आ मजेदार लगैत अछि. एहि दिन मैथिल अभिभावक लोकनि अपन धिया-पुता कें तिल-चाउर द' दायित्व निर्वाहक स्वीकारोक्ति लैत छथि. खान-पान आ पुण्य स्नानक बीच मिथिलाक ई विधान पारिवारिक आ सामाजिक जोड़-बन्हन केर सूचक अछि.
एहि दिन पुण्य-स्नान क' ब्राह्मण भोजनक विशेष महत्व अछि. कहल जाइत अछि जे धरतीक पोषण विष्णु करैत छथि आ तिल हुनके सं उत्पन्न भेल अन्न अछि. धरती पर ब्राह्मण कें विष्णु रूप मानल गेल अछि. एहि दिन गरीब कें दान देला सं विशेष पुण्य भेटैत अछि. मिथिला सं बहुतो संख्या मे लोक एहि अवसर पर पुण्य लाभ लेल गंगासागर अबै छथि. एहि दिनक बाट लोक एहू लेल तकैत रहैत अछि जे एहि पावनिक बाद धीरे-धीरे रौद उगब शुरू होइत अछि आ लोक कें भीषण ठंढ सं बचबाक आस मजगूत होइत अछि. ई समय नव फसिलक अछि से लोक मे नव उमंग आ उत्साह रहैत अछि.
— मिथिमीडिया डेस्क (Photo: Google)
— मिथिमीडिया डेस्क (Photo: Google)
Tags: पावनि-तिहार


text:
Tuesday, October 8, 2013
खैरातमे खून
155. खैरातमे खून
"हौ सुनलो...कल्याण भऽ गेलऽ सब गोटाकेँ ...जकर-जकर माल-जाल, घर-दुआरि भासि गेलै ओकरा सरकार 5 लाख टाका खैरातमे देतै...ओतेमे तँ हमर भागे सुधरि जेतै ।" राघो काका रोडियो हाथमे मचानसँ चिचिया रहल छलथि मुदा बाढ़िक पानिक गर्जन हुनक सुखाएल कण्डसँ निककल स्वरक मर्दन कऽ रहल छल ।बाढ़ि गेलै ।लोक सरकारी दफ्तरक चक्कर लगाबऽ लागल ।राघो काकाक पूरा परिवार भासि गेल छलै ।बेचारे एसगरे जिलामे जाथि ।सब ठाम अश्वासन तँ झोरा भरि-भरि भेटै मुदा टाकाक दरश नै भेटै ।राघो काका दफ्तरक आगू जमि गेलथि ।कोनो अफसर देखबो नै केलकै ।रसे-रसे कमजोरी बढ़ैत गेलै ।एक राति हुनक हिम्मत टूटि गेलै आ ओ अपन परिवारक लऽग चलि गेलथि ।भोरमे लोक देखलकै जे हुनक लहाशक चारू कात चारि-पाँच टा कुकुर टहलि रहल छल ।
अमित मिश्र
"हौ सुनलो...कल्याण भऽ गेलऽ सब गोटाकेँ ...जकर-जकर माल-जाल, घर-दुआरि भासि गेलै ओकरा सरकार 5 लाख टाका खैरातमे देतै...ओतेमे तँ हमर भागे सुधरि जेतै ।" राघो काका रोडियो हाथमे मचानसँ चिचिया रहल छलथि मुदा बाढ़िक पानिक गर्जन हुनक सुखाएल कण्डसँ निककल स्वरक मर्दन कऽ रहल छल ।बाढ़ि गेलै ।लोक सरकारी दफ्तरक चक्कर लगाबऽ लागल ।राघो काकाक पूरा परिवार भासि गेल छलै ।बेचारे एसगरे जिलामे जाथि ।सब ठाम अश्वासन तँ झोरा भरि-भरि भेटै मुदा टाकाक दरश नै भेटै ।राघो काका दफ्तरक आगू जमि गेलथि ।कोनो अफसर देखबो नै केलकै ।रसे-रसे कमजोरी बढ़ैत गेलै ।एक राति हुनक हिम्मत टूटि गेलै आ ओ अपन परिवारक लऽग चलि गेलथि ।भोरमे लोक देखलकै जे हुनक लहाशक चारू कात चारि-पाँच टा कुकुर टहलि रहल छल ।
अमित मिश्र
Subscribe to: Post Comments (Atom)


text:
मधुबनी, मिथिला मिरर: बेनीपट्टीमे अनुमंडलीय अस्पतालक शिलान्यासकें 24 वर्ष बीत गेलाक बादो निर्माण काज शुरू नहि भेल अछि। ज्ञात हो कि बेनीपट्टी अनुमंडल कार्यालय परिसरमे तत्कालीन मुख्यमंत्री लालू प्रसाद यादव 20 फरवरी 1993 कए अनुमंडलीय अस्पतालक शिलान्यास केने छलाह। शिलान्यास के 24 वर्ष बीतलाक बादो अनुमंडलीय अस्पतालक निर्माण सपना बनल अछि।
अनुमंडलीय अस्पतालक शिलापट्ट क्षतिग्रस्त भए टूटि चुकल अछि, संगहि आब शिलापट्ट महज शोभाक वस्तु बनिकय रहि गेल अछि। बेनीपट्टीकें वर्ष 1982 ई. मे अनुमंडलक दर्जा भेटल छल, मुदा अनुमंडल बनलाक 34 वर्ष बादो बेनीपट्टीमे अनुमंडलीय अस्पतालक निर्माण नहि भेल अछि।
अनुमंडलीय अस्पतालक नहि रहलाक कारण संसाधनके अभावमे बीमार मरीजकें मधुबनी एवं दरभंगा रेफर कएल जा रहल अछि। अनुमंडलीय अस्पतालक निर्माणके नाम पर राजनेता द्वारा कएल गेल घोषणा धरातल पर महज छलावा साबित भए रहल अछि।